qundao/data-zh-poetry huggingface dataset:
次华竹友所寄诗韵
作者：徐庸
朝代：明

水晶宫殿居河伯，紫蟹供来手亲擘。溪山屯乐考槃歌，干禄无心问龟策。镜中白发种种多，龙钟尚自游江河。乌飞兔走朝复暮，要得鲁阳重借戈。羡君才高世稀得，善写梅花趋没骨。春游广陌露才晞，夜宴高楼月初直。娉婷二八脂粉香，宝钗金钏声铿锵。十分琥珀泻春色，三尺鸊鹈浮剑光。献书未上金鸾殿，旧物收藏遗祖砚。百年鲍叔不移心，千古韩荆重识面。识面以来情最亲，怀抱几多思一陈。凤凰有雏世之瑞，江海鸥鹭空成群。仙才不异金门使，天上五城楼十二。剪裁锦绣是新诗，春水鱼笺劳寄示。
止轩为人赋
作者：徐庸
朝代：明

躁进莫若止，知止即知足。食味止适口，玩色止阅目。小隐止茅舍，粗煖止布服。言止罔造次，行止谢欺覆。心常以止乐，分不以止辱。多君止名庵，止健大人独。
毛公丹井寿徐宗文
作者：徐庸
朝代：明

洞天林屋非凡境，芙蓉削翠成峰岭。白云深处无人到，中有毛公千尺井。么诚异人出晋代，骨相棱棱眸烱烱。平生学道慕超世，探讨参同明内景。金丹欲炼遂凿此，一派清泉出顽矿。秋色才分玉瓮凉，露华欲下银床冷。阴为寒水火为阳，晨夕自供龙虎鼎。辘轳声转响铜瓶，鉴影分明湛天影。神于物外妙莫测，绿毛遍体生俄顷。偓佺解后或谈笑，蓬莱迢递时邀请。苏耽种橘阴可爱，露花雨叶垂枝梗。何如仙踪自长在，乌兔奔忙任驰骋。徐君宗文遇初度，仁以脩身日三省。分题赋诗意有任，不异汲古仗脩绠。旨哉至上而有吉，大易彖象贵心领。用之不竭寿可微，源远流长岁年永。
水仙
作者：徐庸
朝代：明

青女添妆淡粉痕，凌波风韵至今存。当时只引陈王赋，不似姑仙入梦魂。翠带参差乱叶长，托根南国异群芳。月寒露冷东风里，一点贞心只自香。东风袅袅月流光，一种仙姿出众芳。几度晓寒霜有晕，只疑青女为添妆。东风袅袅月粼粼，绰约仙姿见早春。尽说陈王能作赋，不妨毛颖为传神。兔颖分香淡又浓，春风随意写游龙。展图共惜婵娟态，不是崔徽镜里容。金盏银台贮玉浆，满江风月夜浮香。素娥青女俱无分，只许东君试一尝。云为标度月为神，贝阙珠宫独占春。一自陈王赋成后，世人谁解浥清尘。初试宫妆粉未乾，江风袅袅露漙漙。恣游一任铢衣薄，自有黄金为辟寒。仙姿如玉瑩无瑕，金盏银台贮露华。景仰高风为相赠，一枝全胜早梅花。月华星彩照娉婷，杨播清香似德馨。得水为仙今不老，岁寒从此致脩龄。
水仙·其一
作者：徐庸
朝代：明

青女添妆淡粉痕，凌波风韵至今存。当时只引陈王赋，不似姑仙入梦魂。
水仙·其七
作者：徐庸
朝代：明

云为标度月为神，贝阙珠宫独占春。一自陈王赋成后，世人谁解浥清尘。
水仙·其三
作者：徐庸
朝代：明

东风袅袅月流光，一种仙姿出众芳。几度晓寒霜有晕，只疑青女为添妆。
水仙·其九
作者：徐庸
朝代：明

仙姿如玉瑩无瑕，金盏银台贮露华。景仰高风为相赠，一枝全胜早梅花。
水仙·其九
作者：徐庸
朝代：明
体裁：七言绝句

仙姿如玉莹无瑕，金盏银台贮露华。景仰高风为相赠，一枝全胜早梅花。
水仙·其二
作者：徐庸
朝代：明

翠带参差乱叶长，托根南国异群芳。月寒露冷东风里，一点贞心只自香。
水仙·其五
作者：徐庸
朝代：明

兔颖分香淡又浓，春风随意写游龙。展图共惜婵娟态，不是崔徽镜里容。
水仙·其八
作者：徐庸
朝代：明

初试宫妆粉未乾，江风袅袅露漙漙。恣游一任铢衣薄，自有黄金为辟寒。
水仙·其六
作者：徐庸
朝代：明

金盏银台贮玉浆，满江风月夜浮香。素娥青女俱无分，只许东君试一尝。
水仙·其十
作者：徐庸
朝代：明

月华星彩照娉婷，杨播清香似德馨。得水为仙今不老，岁寒从此致脩龄。
水仙·其四
作者：徐庸
朝代：明

东风袅袅月粼粼，绰约仙姿见早春。尽说陈王能作赋，不妨毛颖为传神。
水仙怪石
作者：徐庸
朝代：明

东溪先生美耒度，胸次宽宏才学富。平生能画又能诗，写向人间誇独步。金壶墨汁倒水麝，旋出溪藤胜缣素。太湖丈夫偶独立，洛浦灵妃又相顾。五铢衣薄瑩如水，一点纤尘谢沾污。梅兄矾弟别来久，脉脉心情向谁诉。当时只许陈王见，流雪回风在词赋。渚宫深处月明多，环佩归来不迷误。
水仙怪石
作者：徐庸
朝代：明
体裁：古风

东溪先生美耒度，胸次宽宏才学富。平生能画又能诗，写向人间誇独步。金壶墨汁倒水麝，旋出溪藤胜缣素。太湖丈夫偶独立，洛浦灵妃又相顾。五铢衣薄莹如水，一点纤尘谢沾污。梅兄矾弟别来久，脉脉心情向谁诉。当时只许陈王见，流雪回风在词赋。渚宫深处月明多，环佩归来不迷误。
水崖万仞
作者：徐庸
朝代：明

水崖万仞出昆崙，势压西方地位尊。名自古先书简策，生来开辟在乾坤。高凌宇宙如天柱，深锁烟霞有洞门。巨木坚贞饶桧柏，众山罗列比儿孙。冬欺太白峰头雪，曙拂扶桑叶上暾。云涧岂惟长蘋藻，露岩还可种兰荪。寒威凛冽成清节，大气扶舆肇本根。林际不沾尘点点，石中曾产玉温温。词臣墨客多留咏，阿母宜人得共论。罨画堂开华诞日，赋诗称祝献金樽。
洗心泉
作者：徐庸
朝代：明

绝顶清泉出，涓涓解洗心。发源从往昔，题品见于今。岁月何曾竭，尘埃不敢侵。山僧长抱瓮，汲向白云深。
洞天春晓庆寿
作者：徐庸
朝代：明

洞天林屋神仙住，白玉为京楼十二。綵霞苍蔼互萦回，路隔桃花几千树。天鸡喔喔催晓暾，珍珠影动开重门。晴阳有德不私照，混沌彷佛分乾坤。金波摇荡动瀛海，羲和□□至今在。灵椿叶老浮沆瀣，若木枝高见光彩。南州高士华诞辰，初筵秩秩来佳宾。承欢二子九苞凤，冈陵歌咏诗重陈。蒲萄酒熟凉州换，妙舞娇歌再三按。青松化石不知年，何妨笑举方□看。
洞房曲
作者：徐庸
朝代：明

珍珠帘逗银蟾光，葳蕤绣帐垂兰堂。阿侬不似青楼娼，也学搊筝来奉郎。弦声未和频促柱，更启樱唇歌白苧。琼筵酒荐鲤鱼尾，洞房夜烧灯燄紫。翠被叠床春薿薿，骨醉锦鸳娇不起。花梢香露扑窗纱，一任井阑啼曙鸦。
海棠群鸟
作者：徐庸
朝代：明

翠羽参差映綵翎，百般调舌最堪听。海棠日煖酣春睡，莫向东风一唤醒。
海舟为吴思德作
作者：徐庸
朝代：明

百川所纳海为大，放舟于海舟如芥。何人不畏路险艰，一幅云帆自高驾。延陵吴君人中豪，胸次宽广吞波涛。乘流放舟随所往，舟尾巨舵能持操。天吴赑屃带海若，出没惚恍惊跳跃。掉尾长鲸展翅鹏，鼓舞风云真一噱。弱流不隔路几千，举酒便欲邀神仙。十洲三岛咫尺是，仰看红日当青天。
清逸斋为卞秀深题
作者：徐庸
朝代：明

赤栏桥跨清溪水，好雨频将紫苔洗。轮蹄不到小斋前，养高人在冰壶里。满庭芳草见生意，五色牙签尽经史。纬箫帘捲日初长，心契圣贤求妙理。金徽玉轸旧纹断，三尺短琴横绿绮。有时弹弄太古音，明月清风涤尘耳。读书鼓琴慕往昔，往昔虽远道则迩。许由巢父皆隐人，伯夷叔齐亦君子。况君家世出右族，逸驾不同流俗比。长歌几度望南山，数点峰峦落窗几。吾宗本出徐□王，家世自昔居南方。遥遥华冑几千载，至今水木多流芳。君家得派最蕃衍，宅第别搆神仙乡。青松翠竹冰雪操，紫芝瑶草烟霞香。闲门深掩坐清昼，肯待鬓发生秋霜。两京胜槩旧历览，治装又复之湖湘。阊门杨柳啼早鸦，吴姬压酒唤客尝。云帆高挂竟西上，万斛舟稳风扬扬。三江五湖一飞渡，醉倚舵楼歌慨慷。平生胆气一雄壮，手拔长剑享穹苍。虹光直贯牛斗畔，魍魉魑魅俱潜藏。方今天下正太平，讴歌击壤如虞唐。人生何幸遇斯世，千载一日无低昂。织鸟东西时易迈，一百五日来青阳。姑苏台下拟相候，倾倒珠玉开锦囊。纪行几首句清健，声调不减刘文房。
渔乐图
作者：徐庸
朝代：明

清江一片清无底，上下相涵天在水。荻芦花间蓼花开，渔舟寄在烟波里。渔郎钓鱼春复秋，钓竿长日垂中流。朝晨出去薄暮返，自有清兴无关愁。西岩岩下多杨柳，杨柳阴中停泊久。薰风几阵向南来，歌罢沧浪拍铜斗。独醒独醉知者稀，白鸥识我能忘机。何如蓬底且高卧，曾随蝴蝶东西飞。
渡浙江
作者：徐庸
朝代：明

维冬候小雪，月满潮信高。吴胥辖神□，助此风与涛。我行为名利，乘此江上艘。轻生不自戒，性命如鸿毛。薄暮抵富阳，心悸神己劳。呼童具有果，旋复倾酒醪。一举三叹息，焉能至酕醄。贫若在家乐，何必长慒慒。
游吴山和韵
作者：徐庸
朝代：明

约客游灵壤，轻云弄薄阴。薰风自南起，红日未西沉。会合宁无意，盘桓夙有心。舍舟登古岸，乘轿入高岑。观览消尘梦，赓歌畏鸟吟。世途忘坎坷，精舍觅幽深。绿见琅玕树，香闻薝卜林。兴来缘涧曲，倦后坐溪浔。次第思归路，酕醄欲散襟。帽沾松下粉，衣挽棘梢针。蓬岛何须问，桃源抵用寻。良辰今不负，鬓雪任教侵。
游天竺日暮至山家
作者：徐庸
朝代：明

苍山何年分，涧道转深邃。清风响松杉，寒影拂衣袂。禅关表金刹，名著天竺字。故人期我游，日午行始至。虚谷闻磬声，高林霭香气。普门虽已越，老衲喜能事。见客遽迎迓，观玩出宝器。谁知解后间，真率见情意。舆夫催我还，预恐夕阳坠。乘兴过山家，林花鸟声碎。
游玉泉
作者：徐庸
朝代：明

石池无半亩，中有大小鱼。水清见鳞鬣，玉壶湛空虚。我来□观玩，况是春雨馀。抚掌源复动，涌泉出须臾。分流向下方，冷冷响沟渠。傍有高低田，稼穑蒙沾濡。造化存妙理，昼夜无停机。尘缨未能洗，一酌情自怡。因思漆园吏，濠梁兴何如。
湘中弦
作者：徐庸
朝代：明

摐花含露荻含风，霄汉无云水接空。
二十五弦今夜拨，沅湘江上月明中。
湘中弦
作者：徐庸
朝代：明

蘋花含露荻含风，霄汉无云水接空。二十五弦今夜拨，沅湘江上月明中。
溪山书屋为钱惟常作
作者：徐庸
朝代：明

梁鸿踪迹名千载，千载溪山长不改。五噫歌咏汉文章，景仰令人想风采。地灵境胜乡玉殊，磅礴清淑相扶舆。钱君所种□间气，结屋其中多积书。黄卷青编逾万轴，勤渠每下工夫读。春风送煖散芸香，秋风生凉对银烛。六经义理圣贤心，远自古昔传于今。分阴寸□不虚度，后生宜尔躬追寻。况君年少绪华冑，武肃蝉联族居右。胸怀抱负经济才，功业文章易成就。方今丹诏求贤才，戋戋东帛东南来。圣王图治正侧席，五云深处金门开。金门一登喜平步，鹓鹭致身沾雨露。思亲回首望飞云，便忆家山读书处。
满林风雨竹
作者：徐庸
朝代：明

玉堂仙客居金台，凤凰池上时徘徊。丝纶执掌几年岁，调羹共待为盐梅。文章不独世所重，筼筜更有胸中材。紫宸朝散日未午，琼佩响自花间回。平生心志好清玩，喜有绿竹当庭栽。解衣盘薄小窗下，正值满林风雨来。高枝乱叶写此态，云气惚恍连尘埃。风声号怒雨声急，电母激电雷公雷。乾坤上下互明晦，势转澎湃惊童孩。深根摇撼不自把，綵鸾羽湿空毰毸。湘川涛浪接渭水，千里便觉相喧豗。阴山铁骑走苍莽，散乱不用宵衔枚。须臾既罢若晴霁，似履夷坦忘崔嵬。乃知神妙夺造化，方驾古昔无疑猜。人间一纸不易得，重比瑚琏轻玫瑰。菊窗先生新得此，披对令我襟怀开。墨花点点渍龙尾，援笔笑把新诗裁。
澹庵诗
作者：徐庸
朝代：明

越来溪上艾荆榛，隐居辑得庵居新。宜堂间构但求淡，不饰不雕惟任真。养真孰谓足傲世，藏脩固知能远尘。诗书长慕上古圣，踪迹拟学先天民。景幽正比颜子乐，道在任教原宪贫。汗樽杯饮得所□，大羹玄酒求其淳。稀音至味娱乐岁，纸帐竹床留好春。披星亦有赤藤杖，裹雪讵无乌角巾。姚黄魏紫何曾种，黑秬□粇堪食用。云子子佃客输□，月团时喜山僧送。腥唇熊掌奚谁嗜，笋脯菜根聊自奉。兴同浮蚁久忘情，心与盟鸥频积梦。小篆蝇头字八分，断纹焦尾琴三弄。一披一玩下青藜，再鼓再弹来白凤。唐虞时世幸遭际，陶柳诗文称歌诵。清风从此迈古今，海内纷纷竟难共。
烟雨万竿
作者：徐庸
朝代：明

湘云晓度湘江曲，烟雨沾濡万竿玉。丹山綵凤寂无声，只有鹧鸪啼未足。箨龙自蛰春自寒，九疑望入空漫漫。灵妃一去几千载，泪血至今犹未乾。清歌罢听银钗女，薄暮娉婷又难倚。羲皇制瑟五十弦，翠袖笼香谁复理。晴阳有待生光华，寅宾唤取羲和车。愿开三径扫苍雪，借看准拟来君家。
爱妾换马
作者：徐庸
朝代：明

佳人燕赵出，良马渥洼生。所爱俱无价，相看各有情。何曾念离别，□志在功名。玉箸双垂后，金鞭取次行。
爱日堂
作者：徐庸
朝代：明

日轮出沧海，职司在义和。六龙为之驾，寒暑容易过。人生百岁间，迅速如飞梭。青镜照形影，鬓发忽已皤。鬓发既若此，父母其奈何。所以爱日者，爱之叹蹉跎。朝看花开初，暮看花落多。李白欲系绳，鲁阳思借戈。今君追古人，孝行无偏颇。载味杨子言，百世名不摩。
独不见
作者：徐庸
朝代：明

车轮日夜转，马蹄朝暮忙。春蕙才吐馥，秋叶俄陨黄。织乌东西飞，关河露为霜。忆与君别时，双蛾斗清扬。于今舞鸾镜，明月埋辉光。相思独不见，愁萦九回肠。
猛虎行
作者：徐庸
朝代：明

猛虎何狰狞，猛虎莫敢撄。攘臂许冯妇，善搏留其名。深林邃谷无不有，咆哮一声百兽走。傍山人家时近有，犬羊惟恐落其口。渡江渡河闻昔时，汝虽肆暴亦有知。
玉桂晴云
作者：徐庸
朝代：明

具区波涛振寰宇，中涌一峰名玉桂。云根有云生其巅，流丽晴光不为雨。如车如盖还如衣，无心偶出无心归。林泉栖息抱隐志，天上何必从龙飞。绝壑深岩迷近远，洞天深处闻鸡犬。夜月光华不掩岁，春风态度能舒捲。五采五色真奇哉，朝暮氤氲频去来。汉武封中徒叆叇，滕王阁上空徘徊。画堂初度开瑶席，戏綵儿孙献琼液。樽前莫为艳歌停，好向蓬莱载仙客。
玉阶怨
作者：徐庸
朝代：明

宫院生秋草，流萤入夜飞。玉阶零白露，凉沁越罗衣。
王孟端竹为吴德明作
作者：徐庸
朝代：明

薇省仙郎写翠筠，墨花香煖凤池春。庙堂元老留题咏，珠玉琅玕世共珍。
环筠
作者：徐庸
朝代：明

苍筠□绕屋，排立几千竿。不畏三冬雪，能生五月寒。炎州多翡翠，碧海茂琅玕。我欲扶藜杖，敲门一借看。
用嘉所赠惟善画
作者：徐庸
朝代：明

丽泽坊中水木清，浣花堂上画图成。名公珠玉褒文献，虹贯青霄午夜明。
画
作者：徐庸
朝代：明

一片飞云带水流，碧山深处小亭幽。晚风自起岩前树，不见人来坐听秋。白石层层覆落花，薜垣萝屋隐沦家。扁舟有客清江上，问路来寻不惮赊。幽亭构得倚沧洲，水国凉多五月秋。面面曲栏尘不到，藕花香里看眠鸥。
画
作者：徐庸
朝代：明

伐木丁丁响翠微，苍松不拟白云飞。石桥西去人家近，花落闲庭昼掩扉。看山亭上晚凉多，曲曲朱栏瞰玉河。一派响泉云外落，长流不息似恩波。
画
作者：徐庸
朝代：明

寻仙又复到天台，山上桃花依旧开。流水石桥春最好，如何不挈阮郎来。小结茅茨涧上村，抱琴高士日临门。酒船亦在清江曲，今夜同来罄一樽。
画
作者：徐庸
朝代：明

桂叶青青枫叶赤，岸花红紫汀花白。孤蓬泛泛下清江，乃是烟波钓鳌客。钓鳌才罢情悠悠，紫篁拈得吹清秋。一声两声山石裂，东流之水俄西流。冯夷宫殿腥风起，老蛟出舞飞寒雨。断雁忙忙入断云，薄暮芙蓉落芳渚。
画
作者：徐庸
朝代：明

泉落高峰别样清，奔流无异玉河□。□将绿绮弹秋水，相呼潺溪一派声。朔风吹雪洒渔蓑，水泛鱼鳞钓不多。薄暮收纶归去远，昔年重唱濯缨歌。松花频饮饮中仙，半带微酣不醉眠。两腋清风箕踞坐，还将白眼望青山。
画
作者：徐庸
朝代：明

白鸟飞飞映彩虹，半竿斜日鲤鱼风。采菱浦口无人渡，闲却沧浪一钓蓬。
画
作者：徐庸
朝代：明

芳树乱莺啼，春流绿满堤。风光殊可爱，浑似若耶溪。溪上孤亭小，曲曲朱阑绕。中有看山人，笑指峰峦好。飞梁跨涧浔，童子抱来琴。欲奏南风调，知君足赏音。
画
作者：徐庸
朝代：明

高人筑卜包山里，窗内峰峦门外水。卜萄蔓挂苍龙须，琅玕枝袅青鸾尾。四时风景无不宜，写堪画图吟堪诗。闲来盘薄到湖上，闲数落花清昼迟。绿毛仙子何曾老，便拟相期拾瑶草。神丹倘许驻容仪，西兔东乌任昏晓。
画·其一
作者：徐庸
朝代：明

一片飞云带水流，碧山深处小亭幽。晚风自起岩前树，不见人来坐听秋。
画·其一
作者：徐庸
朝代：明

伐木丁丁响翠微，苍松不拟白云飞。石桥西去人家近，花落闲庭昼掩扉。
画·其一
作者：徐庸
朝代：明

寻仙又复到天台，山上桃花依旧开。流水石桥春最好，如何不挈阮郎来。
画·其一
作者：徐庸
朝代：明

泉落高峰别样清，奔流无异玉河□。□将绿绮弹秋水，相呼潺溪一派声。
画·其三
作者：徐庸
朝代：明

幽亭构得倚沧洲，水国凉多五月秋。面面曲栏尘不到，藕花香里看眠鸥。
画·其三
作者：徐庸
朝代：明

松花频饮饮中仙，半带微酣不醉眠。两腋清风箕踞坐，还将白眼望青山。
画·其二
作者：徐庸
朝代：明
体裁：七言绝句

小结茅茨涧上村，抱琴高士日临门。酒舡亦在清江曲，今夜同来罄一樽。
画·其二
作者：徐庸
朝代：明

小结茅茨涧上村，抱琴高士日临门。酒船亦在清江曲，今夜同来罄一樽。
画·其二
作者：徐庸
朝代：明

朔风吹雪洒渔蓑，水泛鱼鳞钓不多。薄暮收纶归去远，昔年重唱濯缨歌。
画·其二
作者：徐庸
朝代：明

白石层层覆落花，薜垣萝屋隐沦家。扁舟有客清江上，问路来寻不惮赊。
画·其二
作者：徐庸
朝代：明

看山亭上晚凉多，曲曲朱栏瞰玉河。一派响泉云外落，长流不息似恩波。
画为张用宜作
作者：徐庸
朝代：明

泉落青山顶，桥横曲涧隈。茅堂何处隐，高士抱琴来。径草和烟发，岩花带露开。此中风景异，浑若小蓬莱。花竹连三亩，经营即数椽。入帘无野马，插架有青编。座上延宾友，窗前对圣贤。功名他日事，期上九重天。
画为张用宜作·其一
作者：徐庸
朝代：明

泉落青山顶，桥横曲涧隈。茅堂何处隐，高士抱琴来。径草和烟发，岩花带露开。此中风景异，浑若小蓬莱。
画为张用宜作·其二
作者：徐庸
朝代：明

花竹连三亩，经营即数椽。入帘无野马，插架有青编。座上延宾友，窗前对圣贤。功名他日事，期上九重天。
画为蔡友琴赋
作者：徐庸
朝代：明

江花淡又浓，江水晴且深。棹□木兰艇，远渡江之阴。江上多好山，山中饶树林。有石平若砥，拂拭尘不侵。潜名两高士，谈笑俄盍簪。欲别情不忍，载鼓薰风琴。冷冷山水趣，谁道无知音。幽鸟寂不喧，暮霭凝徽金。披图写新句，惭作郢中吟。
画为蔡景本作
作者：徐庸
朝代：明

群山界深涧，草堂临涧阿。窗扉蔽松竹，门墙牵薜萝。孤花落晚风，禽鸟声谐和。有客慰岑寂，日夕恒相过。讨论到经史，雄辩倾江河。红尘事既远，仙源又如何。借琴未能来，阳春先自歌。
画二首
作者：徐庸
朝代：明

五老峰前瀑布流，望湖亭上谪仙游。若为更把瑶琴弄，并作乾坤一片秋。罢钓归来未夕阳，瓮头新酒绿生香。饮馀只向船头坐，杨柳风清水面凉。
画二首
作者：徐庸
朝代：明

瞿昙一学便超群，十载辞家住白云。占断洞天林屋地，青山不许世人分。石路崎岖近却遥，抱琴将赴隐人招。茅堂只在云深处，骑马看山过野桥。
画二首·其一
作者：徐庸
朝代：明

五老峰前瀑布流，望湖亭上谪仙游。若为更把瑶琴弄，并作乾坤一片秋。
画二首·其一
作者：徐庸
朝代：明

瞿昙一学便超群，十载辞家住白云。占断洞天林屋地，青山不许世人分。
画二首·其二
作者：徐庸
朝代：明

石路崎岖近却遥，抱琴将赴隐人招。茅堂只在云深处，骑马看山过野桥。
画二首·其二
作者：徐庸
朝代：明

罢钓归来未夕阳，瓮头新酒绿生香。饮馀只向船头坐，杨柳风清水面凉。
画松
作者：徐庸
朝代：明

古来画松誇绝代，毕□韦偃名犹在。近时曾见虎头孙，落笔纵横有奇态。祐根屈铁蟠苍虬，老干凌云撑斗牛。太阴雷雨动萧瑟，人间六月疑清秋。几回展卷晴窗底，恍若置身岩壑里。空翠纷纷落满前，龙吟鹤唳天风起。
画松为金廷用赋
作者：徐庸
朝代：明

松堂先生业儒者，画松不在韦偃下。兴来放笔如有神，岂学经营事图写。金生廷用吴之英，丰度萧散襟怀清。座中出纸为求写，两株屹立分峥嵘。苍皮溜雨岁年久，合抱悬知世稀有。风外依稀金玉鸣，月中彷佛蛟龙走。岁寒历遍心不移，凤鸾哕哕鸣高枝。长材莫使老林壑，栋梁大用应堪期。
画松次陈士英韵
作者：徐庸
朝代：明

蛰雷震起鳞甲龙，一飞直上徂徕峰。不入云霄入屏障，意正妙绝非凡松。金壶墨乾泣老兔，苍翠错教分淡浓。世称梁栋籍广庇，覆盖岂惟清庙镛。秦王褒赠自往昔，千古大夫超俗容。梦去已无丁固兆，抚来欲继陶潜踪。坚贞蝼蚁讵敢穴，岁寒历尽苔花封。茯苓琥珀根下取，服食延生心愿从。太丘题咏拟珠玉，险韵笑赓宁愧侬。
画竹为僧人题
作者：徐庸
朝代：明

性质孤高绝点埃，法华山上久培栽。中虚不异龙光出，曾带曹溪衍派来。仙石坛边景最清，写成相赠见多情。岁寒不改心长在，枝叶从来一本生。霜雪难欺久抱坚，出尘标格净娟娟。移根今向花宫里，中有虚心即是禅。
画竹为僧人题·其一
作者：徐庸
朝代：明

性质孤高绝点埃，法华山上久培栽。中虚不异龙光出，曾带曹溪衍派来。
画竹为僧人题·其三
作者：徐庸
朝代：明

霜雪难欺久抱坚，出尘标格净娟娟。移根今向花宫里，中有虚心即是禅。
画竹为僧人题·其二
作者：徐庸
朝代：明

仙石坛边景最清，写成相赠见多情。岁寒不改心长在，枝叶从来一本生。
画鸦
作者：徐庸
朝代：明

秋水茫茫浅鹭沙，古槐疏柳带栖鸦。啼来彷佛琴中夜，一抹炊烟数点霞。
白云上人三香图
作者：徐庸
朝代：明

春风三种清相并，玉骨冰姿试妆靓。弟是山樊梅是兄，山谷老人曾赋咏。鱼龙寂寂江沄沄，明月正中清夜分。珠宫酒醒不成寐，起踏浪波如踏云。缟袂飘摇隔烟峰，仙游肯逐阳台雨。断肠三弄入瑶琴，破梦一声惊翠羽。盈盈小白无纤埃，楚腰一把春徘徊。樱桃未点樊素口，索笑含情娇满腮。白云讲师爱之溺，浑同古人有诗癖。从兹移入清净地，雅称无香又无色。
白纻辞
作者：徐庸
朝代：明

吴丝织成霜雪香，玉纤裁剪缝衣裳。馆娃宫中春夜长，歌舞杂沓娱君王。百杯进酒乐未央，启明又见星煌煌。镜鸾忽掩明月光，捧心人去风凄凉。
白马篇
作者：徐庸
朝代：明

白马真龙媒惯乘，豪侠子朝游长安。道暮入新礼巾腰，佩吕虔刀手把韩。嫣弹闻鸡随处乐，搏虎何曾惮酒酣。两耳热万里临边，陲功勋未能就归。来双鬓丝从兹老，丘壑末路空嗟■。
石榴鹦鹆
作者：徐庸
朝代：明

石榴枝袅夏风凉，鹦鹆双双闹日阳。啄取锦囊红子破，甘浆流出带清香。
碧玉词
作者：徐庸
朝代：明

夺妾诚无奈，蒙恩敢爱身。有心投井水，不愧坠楼人。
祝周彝斋寿
作者：徐庸
朝代：明

彝斋周君不老仙，宗派远自濂溪传。古貌古心复古行，恺悌一念人称贤。顾山山下广宅第，甍栋轮奂相新鲜。四时花木互掩映，桥梓蕃衍松篁妍。布谷啼春阅耕种，疆场翼翼俱良田。及时脩事乃不废，云子秋熟成礼年。千仓万箱任积聚，歌咏鼓腹欢无边。乃者元阳忽焉沴，日色如火尘如烟。禾苗尽槁空赤土，万木落脱枯井泉。乡民啼饥及老幼，岂但里闬增忧煎。君能恻隐为赈济，出粟后先凡几千。斯时活人不可计，若兔脱网鱼逃筌。郡邑封章奏君义，玉敕究颁徭役蠲。高风从此播寰宇，名逐古哲相骈肩。岁曰蒙旃月入卯，生申诞届开琼筵。画堂罗列尽名士，共祝寿算侔彭□。余亦题诗远称庆，珍重愿效冈陵篇。
祝郡侯母夫人寿
作者：徐庸
朝代：明

族出名家配旧家，闺门柔淑秀天葩。母仪妇道于今见，四德三从自昔誇。琴瑟鼓来谐曲调，凤鸾分后屏铅华。秋霜洒鬓朝缝线，春雨惊心夜葺麻。皎皎清冰原有瑩，温温白玉竟无瑕。枫宸圣主恩图治，柏府贤郎荷宠嘉。简任黄堂荣皂盖，颁封紫诰织金花。年逢七秩兴居健，节值初辰寿福加。□写蓬莱光绚日，杯倾琥珀气凝霞。愿焉岁岁开瑶席，长进安期枣似瓜。
祝郡侯母夫人寿
作者：徐庸
朝代：明
体裁：七言排律

族出名家配旧家，闺门柔淑秀天葩。母仪妇道于今见，四德三从自昔誇。琴瑟鼓来谐曲调，凤鸾分后屏铅华。秋霜洒鬓朝缝线，春雨惊心夜葺麻。皎皎清冰原有莹，温温白玉竟无瑕。枫宸圣主恩图治，柏府贤郎荷宠嘉。简任黄堂荣皂盖，颁封紫诰织金花。年逢七秩兴居健，节值初辰寿福加。□写蓬莱光绚日，杯倾琥珀气凝霞。愿焉岁岁开瑶席，长进安期枣似瓜。
神仙曲
作者：徐庸
朝代：明

吾闻古神仙，不与凡人同。或游昆崙西，或寓蓬莱东。汗漫不计日，往还长御风。九节长岩下，三花开洞中。恨乏双羽翼，无由得相从。不如师圣贤，实德存吾躬。
神弦曲
作者：徐庸
朝代：明

白羊赤鲤陈画筵，争琶韵杂鹍鸡弦。再吹鸾笙击鼍鼓，腥血酒入髑髅舞。女巫草檄焚纸钱，神灵欲降风凄然。鉴汝诚兮锡汝福，无害无灾年复年。
秋林书屋为沈武功作
作者：徐庸
朝代：明

枫叶霜前丹，桂叶霜后青。西风扫残暑，金粟浮香馨。嗟哉隐侯孙，茅茨搆林坰。身踰始仕年，有志穷遗经。日夕诵读间，吾伊声可听。自言吾何人，而敢求安宁。古贤虽在贫，映雪仍囊萤。方今圣明时，夔龙登大廷。长策拟陈献，高步凌苍冥。愿为卿相月，勿作处士星。
秦淮书舍
作者：徐庸
朝代：明

秦淮烟树里，书舍数间幽。医道思卢扁，儒家学孔周。雨香芸叶晓，月白桂花秋。几户教诗句，光华射斗牛。
空城雀
作者：徐庸
朝代：明

空城雀，不自扬。低栖有蓬蒿，饱啄无稻梁。年年生雏惜黄口，啁唧声中乐相守。屋宇寻常不解穿，网罗惊怖何曾受。底须羡彼珍羽禽，翡翠价高人动心。
竹
作者：徐庸
朝代：明

嫩叶柔稍雨露多，两竿潇洒更婆娑。卫诗千古风吟咏，君子名称自不磨。
竹
作者：徐庸
朝代：明

择地栽脩竹，森森绿满林。相看辞俗态，爱慕得虚心。昼影分瑶簟，秋声和玉琴。冰霜长不改，能保岁年深。
竹
作者：徐庸
朝代：明

春风花卉时易过，风雨一夕随流波。独怜此君不摇落，数竿深喜成婆娑。淇园渭川望不远，沅湘洞庭深处多。黄陵庙前雨初霁，九疑横黛□嵯峨。湘灵鼓瑟曲未了，飞裙度空鸣佩珂。碧云不动暮寒悄，翠袖倦倚愁双蛾。珠宫门掩浸明月，欲归未归其奈何。银钗女儿斗颜色，一声梦觉闻清歌。
竹为包山法华炳上人作
作者：徐庸
朝代：明

翠华影堕潇湘渚，二女情多泪如水。秋风挥洒渍琅玕，日暮相思渺千里。九嶷山前江上村，积雨不洗斑斓痕。黄陵祠宇至今在，啼彻鹧鸪人断魂。冰弦五十弹愁绝，古调一声天欲裂。惊起冯夷夜不眠，手把珊瑚频击节。
竹枝歌
作者：徐庸
朝代：明

银钗女儿脂粉香，竹枝歌里唱悠扬。数声传去郎听得，惹起相思空断肠。九疑山下暮云深，二女祠前竹满林。稚子虽然翻锦箨，要知节节有虚心。
竹枝歌·其一
作者：徐庸
朝代：明

银钗女儿脂粉香，竹枝歌里唱悠扬。数声传去郎听得，惹起相思空断肠。
竹枝歌·其二
作者：徐庸
朝代：明

九疑山下暮云深，二女祠前竹满林。稚子虽然翻锦箨，要知节节有虚心。
竹泉为黄叔康赋
作者：徐庸
朝代：明

种竹成林岁又年，只同淇澳与湘川。根深满占千弓地，衍派遥分一派原。广庇岂惟阴漠漠，长流还喜韵涓涓。卫公拟德称乡国，蒙叟题名入简编。曳杖借看无俗士，炼丹分汲有神仙。笋生龙角休教斸，茶采金芽却藉煎。綵凤仪留供宿息，白鸥盟在任飞骞。筼筜继本非徒尔，江汉朝宗不偶然。律吕声音谐郢曲，礼盈沾溉想吴田。万竿引我纡闲步，隐逸于君得比肩。清簟展馀当夏日，尘缨濯后傍凉天。衰迟倘许频相过，载咏诗章笔如椽。
竹石
作者：徐庸
朝代：明

竹边烟水流，竹下云根立。凤凰声未举，翡翠毛初湿。清影扫苔花，秋风晚来急。
竹石轩
作者：徐庸
朝代：明

轩居阒寂似仙坛，露叶云根近画栏。得地数竿饶挺拔，补天五色剩馀残。看时綵笔应堪赋，拂处瑶琴正可弹。思笋自忻供去易，休粮谁道服来难。王猷爱癖何曾改，米芾狂情亦未闲。淇澳至今存节操，太湖依旧漱波澜。秋声断续劳频听，古色摩挲发永叹。君子文人最珍重，岁寒相托拟金兰。
竹鹤图
作者：徐庸
朝代：明

昔闻王猷曾爱竹，竹有清标断尘俗。移居随处旋添种，珍重不殊金与玉。又闻卫公曾爱鹤，往往重□轻食禄。宠之致使鹤乘轩，驯养尚言心未足。竹与鹤兮何处无，老眼见此竹鹤图。娟娟翠琅玕，梃梃青珊瑚。风生声琮琤，月来影扶疏。长竿未肯归钓徒，九苞屡集丹凤雏。夷齐有德德不孤，至今高节留江湖。毰毸双胎仙，生长由青田。乘风若骐骥，驾驭从神仙。玄裳丹顶性最洁，九皋一唳声闻天。浮丘载入相经内，形模变化踰千年。竹岂凡木同，鹤非凡鸟比。卫武诗不咏，薛稷兴无已。人间至清物，披对心欣喜。挥毫勉赋竹鹤歌，歌□不入词人耳。
系儿词
作者：徐庸
朝代：明

五胡纷扰中原土，天子衮衣谁可补。酷怜逃难晋室臣，抱侄弃儿何不仁。朝晨去兮暮复至，由是系之道傍树。时人浪说天无知，灭绝伦理真自为。
紫芝曲
作者：徐庸
朝代：明
体裁：乐府曲辞

灵芝生甪里，烨烨光凝紫。采之可疗饥，当年有黄绮。商颜非旧隐，安汉孰能起。真假罔可辩，计出留侯耳。高风杳莫追，千古传歌词。至今岩谷中，踪迹令人疑。
紫芝曲
作者：徐庸
朝代：明

灵芝生角里，烨烨光凝紫。采之可疗饥，当年有黄绮。商颜非旧隐，安汉孰能起。真假罔可辩，计出留侯耳。高风杳莫追，千古传歌词。至今岩谷中，踪迹令人疑。
红梅
作者：徐庸
朝代：明

仙姿绰约世间稀，宴罢瑶台倚醉归。几度东风吹未醒，酒香薰透六铢衣。
红梅
作者：徐庸
朝代：明

牡丹自古能倾国，魏紫姚黄斗颜色。歌钟对赏庭院誇，一种不及罗浮花。灵砂九转丹炉底，服后姿容妙无比。骚人题诗笔如刀，认桃疑杏才非高。石家金谷珊瑚拆，醉酒谩誇双耳热。玩芳今有奇男子，胆瓶插向东风里。
红梅纸帐
作者：徐庸
朝代：明

葳蕤帐躲剡溪藤，谁道梅花冷似冰。梦入罗浮最深处，一团春色煖霞蒸。
红竹双清为李主事题
作者：徐庸
朝代：明

何年血雨潇湘渚，尽渍琅玕枝叶里。翠华巡狩不归来，泪满红冰愁二女。胭脂界破芳容老，绛节霓旌谩纷绕。楚魂啼罢黯消魂，望入霞光九疑小。丹山凤鸟飞无数，不□裙底凌波步。珊瑚击碎如意钩，桃花零落仙游处。
经七里龙
作者：徐庸
朝代：明

长溪若银汉，界此千万山。曲折非禹凿，自成天地间。飞奔入沧海，东流杳无还。怒势逐滩转，一程凡几湾。石角尽齿齿，水声复潺潺。舟行毛发竦，易伤游子颜。客途孰云乐，视此知险艰。
绛山书院图
作者：徐庸
朝代：明

绛山高峨峨，绛水流汤汤。山水出雄固，城池建封疆。万家烟树迷，屋宇连垣墙。鸡犬自鸣吠，风俗多淳良。爰有读书院，轮奂居中央。青衿日济济，探讨攻文章。岂惟惜一馀，亦乃明五常。规模似邹鲁，时世逢虞唐。学成致登用，高步纡岩廊。而君昔此游，别来岁己长。丹青写其图，以慰心遑遑。怀土众所同，伟哉重义方。作诗为赞美，攸久期播扬。
续榴子诗为钱未参相公题
作者：徐庸
朝代：明

安石榴花开如火，众绿参差红一朵。祝融长养殊有功，不日累垂已成果。压枝珍重天与殷，玳瑁壳小凝斓斑。南风一吹露文彩，明珠万颗藏中间。海山种类无若此，子多偏能致多子。古人喻物理斯在，綵毫写入青编里。昆湖钱君武肃孙，遥遥华冑为清门。岁年峥嵘逼强仕，万事未足同谁论。去年取赠吟诗祝，果得掌珠为嗣续。今年又产麒麟儿，贺以臞仙图一幅。老生复尔题长篇，篇中有词非偶然。积善衮衮生英贤，子孙孙子传绵延。
绿珠篇
作者：徐庸
朝代：明

洛阳园圃称金谷，艳杏秾桃照人目。一花独占画楼春，价高换得珠三斛。回风流雪多婵娟，鸳迹不留香□绵。仙娥娘辈总遮莫，红牙板按鹍鸡弦。戚畹来求那肯与，奇祸一朝从此起。阑干十二逼高寒，有身先向君前死。
罗敷行
作者：徐庸
朝代：明

罗敷采桑女，何曾施粉脂。四月蚕事忙，所重在茧丝。置酒登高台，君王偶来窥。昔自□首笄，曾歌摽梅诗。伉俪既已谐，始终无改移。蹇脩毋再言，结好从此辞。
翠云□假山名为华以□作
作者：徐庸
朝代：明

天星夜落梁溪边，突兀恍若峰头莲。白云不涌□□□，鬼魅惊怪仙人怜。君家移植广庭内，神运不假秦王鞭。重峦叠嶂忽幻出，胜景别是壶中天。岩阿萧萧动灵籁，涧曲洒洒流清泉。平波侧岸带林莽，小朵欲分仍接连。郁林羿送笑畴昔，艮缶品题思往先。塞上徒为猛虎踞，山中浪作群羊眠。钩帘几度看不厌，六曲尽屏空自妍。琅玕树长引丹凤，春阴远蔽高堂前。石阑点笔赋新句，鲛人泪滴明珠圆。眉山老儒真老仙，木作三峰峰伟然。东吴西蜀或千里，今古古今相比肩。翠云不飞上霄汉，无心笑傲为时贤。碧桃花开倘一醉，酒醒又是三千年。
翠微书舍为卞庭阑作
作者：徐庸
朝代：明

华盖香炉连五老，别有芙蓉峰穷小。何年移得到君家，半空突兀烟霞绕。浮岚滴露空翠飞，世纷断处开岩扉。经书万卷喜充栋，朝探暮讨求精微。桂花香冷芸香煖，碧纱窗下韩檠短。未容豪饮进螺杯，且备清吟挥象管。风光满眼乐泰和，草色一庭生意多。圣贤心事静中得，不使寸阴容易过。邺侯收积频年月，昌黎赋咏曾称说。满嬴何必重黄金，珍藏只此传贻厥。
耕隐
作者：徐庸
朝代：明

喔喔鸡声晓梦醒，心关农事起披星。曾闻伊尹劳三聘，又信倪宽带一经。
脩竹仕女
作者：徐庸
朝代：明

碧玉琅玕最可依，清风时透五铢衣。拈来尘尾频频拂，不使青蝇侧翅飞。
脩竹仕女
作者：徐庸
朝代：明
体裁：七言绝句

碧玉琅玕最可依，清风时透五铢衣。拈来麈尾频频拂，不使青蝇侧翅飞。
自题画
作者：徐庸
朝代：明

江湖落魄鬓毛皤，老大归来理钓莎。闲而小舟吹短笛，一声声是太平歌。
至感堂
作者：徐庸
朝代：明

人心上方寸，万事属所司。乃于百年间，至感谁能思。多君紫阳后，有堂扁其辞。扁之匪空言，晨夕惟孜孜。天地存覆载，大哉允无私。雨露有深恩，寒暑不异时。圣君握水土，生物随所宜。种植苟得理，礼稔诚可期。父母生劬劳，罔极恩在斯。罔极恩未报，徒悲蓼莪诗。况复有难弟，历官际雍熙。龙章下里门，光彩相参差。至感总由此，永怀应自知。知感乃为德，污简声名垂。
致乐堂诗为陈汝中作
作者：徐庸
朝代：明
体裁：古风

陈为□姓成周始，五玉诸侯事天子。世家蕃衍多子孙，水木本源传不已。六出奇计扶炎刘，庙堂黼黻多谋猷。平生功业照青史，不下子房能运筹。太丘名节超凡士，德行尊崇服乡里。是非一辨即能平，何必纷纷费唇齿。元方季方相后先，难兄难弟人称贤。五星夜聚颍川曲，光彩烨烨明中天。伯玉文章自天赋，六代以来誇独步。五言感寓追古人，岂但联翩工月露。后山先生才最优，伟器早被南礼收。自云知己不易得，适兴往往成歌讴。衮衮流光时易改，兔走乌飞几千载。前人虽往后人继，吴苑一支今独在。仲礼陈君诚善人，譬犹凤凰与麒麟。高堂构得扁致乐，子孙孙子循天伦。堂前椿萱总蕃茂，堂下埙篪日相奏。和气雍雍萃一门，四时□若春时候。致乐之道何必推，能致斯乐由天为。况君脩为振先烈，庆泽可为能无亏。聿脩厥德光厥祖，世无古今今即古。乃知致乐乐有自，请看君家旧宗谱。
致乐堂诗为陈汝中作
作者：徐庸
朝代：明

陈为□姓成周始，五玉诸侯事天子。世家蕃衍多子孙，水木本源传不已。六出奇计扶炎刘，庙堂黼黻多谋猷。平生功业照青史，不下子房能运筹。太丘名节超凡士，德行尊崇服乡里。是非一辨即能平，何必纷纷费唇齿。元方季方相后先，难兄难弟人称贤。五星夜聚颖川曲，光彩烨烨明中天。伯玉文章自天赋，六代以来誇独步。五言感寓追古人，岂但联翩工月露。后山先生才最优，伟器早被南礼收。自云知己不易得，适兴往往成歌讴。衮衮流光时易改，兔走乌飞几千载。前人虽往后人继，吴苑一支今独在。仲礼陈君诚善人，譬犹凤凰与麒麟。高堂构得扁致乐，子孙孙子循天伦。堂前椿萱总蕃茂，堂下埙篪日相奏。和气雍雍萃一门，四时□若春时候。致乐之道何必推，能致斯乐由天为。况君脩为振先烈，庆泽可为能无亏。聿脩厥德光厥祖，世无古今今即古。乃知致乐乐有自，请看君家旧宗谱。
艾如张
作者：徐庸
朝代：明

艾如张，张网罗。网罗张四方，禽鸟何其多。成汤见之心有恻，去其三面存其一。云无命者乃投入，仁之所就朝侯伯。伊昔庶民勤养生，为人安可无经营。戈鸟射雁亦其事，国风诗里歌鸡鸣。艾如张兮，歌一再行。
花竹群鸟图为杨仲文作
作者：徐庸
朝代：明

绛桃花满压枝低，群鸟飞来取次啼。争似一竿君子竹，月明能引凤凰栖。
花鸟
作者：徐庸
朝代：明

满树梨花白雪香，枝间啼鸟弄春阳。画眉人在深闺里，几度听来欲断肠。
苓轩为徐彦敬医师作
作者：徐庸
朝代：明

贞松生长泰山巅，移种南洲旧宅前。翠叶高低浓似黛，香脂凝结大于拳。托形变化神功秘，为物收藏岁气全。刀出昆吾脩益利，器成陶冶煮相便。涧泉屡汲鱼翻目，石火频烧鹤避烟。精洁可供三岛客，声名不下九疑仙。加餐岂独求康健，分惠还能济大颠。白雪满头期换黑，清风两腋谢参玄。金芝瑶草难充腹，黑黍胡麻敢并肩。铜狄再摩容易事，姿颜不老遂长年。
莫愁曲
作者：徐庸
朝代：明

兰膏捧鬓乌云稠，石榴裙露金莲钩。蛾眉八字山抹晓，星眸两点波横秋。阿姬娇小声幽咽，团扇掩面深藏羞。少年芳心休乱投，妙曲为君歌莫愁。著人粉香腻不流，乐乡占断春温柔。
菊次韵二首
作者：徐庸
朝代：明

秋风采采傍疏篱，开遇重阳尚未迟。晚节有香谁爱惜，只应陶令是心知。啼过空庭络纬娘，一枝才见倚新妆。南阳传谱非佳说，直到于今水尚香。
菊次韵二首·其一
作者：徐庸
朝代：明

秋风采采傍疏篱，开遇重阳尚未迟。晚节有香谁爱惜，只应陶令是心知。
菊次韵二首·其二
作者：徐庸
朝代：明

啼过空庭络纬娘，一枝才见倚新妆。南阳传谱非佳说，直到于今水尚香。
蔷薇黄头鸟图为陆伯川作
作者：徐庸
朝代：明

东飞西走忙乌兔，节序相催等闲度。牡丹开后到蔷薇，九十春光看已暮。蔷薇花开好颜色，袅袅枝条带清露。倾城倾国疑解语，朵朵含娇逞豪富。美人约伴来寻芳，目转秋波重相顾。玉纤欲折愁剌多，顿使金莲驻微步。黄头小鸟最有情，赪色鲜明烂毛羽。秾纤多处共飞来，似惜繁华幸遭遇。声音虽微亦可怜，几度频听隔雾烟。才誇善斗著雄健，性洁竟无应土污。及时饮啄亦自足，何必翱翔九霄路。古人适兴在花鸟，往往挥毫著词赋。传世文章五色辉，名重斗山起兴慕。今时何人称画师，能解写真入缣素。微香雅韵惊彷佛，玩物黾勉题新句。句成一笑抛残书，风动芸窗落苍蠹。
虎图
作者：徐庸
朝代：明

泰山猛虎居□深，爪牙如戟须如针。咆哮一声动岩壑，百兽落胆人寒心。前峰后岗日来往，空谷阴深子频养。血腥洒地啼伥魂，鹊噪悲风惨林莽。渡江渡河闻昔时，仁心一至能驱除。三殇曾起仲尼叹，人间苛政将何如。古来真假势同恶，将军欲射弓矢落。负嵎独立谁敢撄，冯妇相看定相搏。
虎图
作者：徐庸
朝代：明

猛虎三子一子豹，山中穴居人不老。咆哮欲出腥风生，树木动摇鹊频噪。画师画此何所取，乃曰重重来报喜。高堂展挂心胆惊，冯妇下车看未已。食馀野兽身最肥，窝弓好避虞人机。汉家将军真可拟，万里沙漠能扬威。
行路难
作者：徐庸
朝代：明

君不见李将军，万里出师难策勋。君不见田千秋，一言悟主因封侯。丈夫出处那料测，莫谓来春同去秋。瓮牗绳枢何足耻，高车大马应非喜。千镒黄金百顷田，消磨易逐东流水。人生在世安可期，困翮亦有冲天时。
襄阳曲
作者：徐庸
朝代：明

烟草至今绿，露花依旧红。习家池尚在，无复醉山公。岘首秋云白，襄阳夕照红。看碑人堕没，千载重羊公。
襄阳曲·其一
作者：徐庸
朝代：明

烟草至今绿，露花依旧红。习家池尚在，无复醉山公。
襄阳曲·其二
作者：徐庸
朝代：明

岘首秋云白，襄阳夕照红。看碑人堕没，千载重羊公。
诗号梅坞
作者：徐庸
朝代：明

具区山水神仙所，缥缈峰前种梅坞。南丹老人真伟人，烱烱方瞳貌奇古。千钟厚禄心不慕，月向东华踏尘土。暗香深处捲帘拢，白云堆里开门户。过庭诗礼有三子，玉色凤鹞九色羽。旨甘奉养能无违，日著莱衣上堂舞。孤南星现遇华诞，仙乐铿锵间鼍鼓。银瓮方倾曲米春，金盘正进麒麟脯。玉津细永喜鲜嫩，世上侯鲭俱不数。青鸟传书入玳筵，又报瑶池来阿母。
谢医士韩克赞
作者：徐庸
朝代：明

混沌既判成两仪，三才始分人在斯。失于调摄乃疾病，药本旋生功周施。天生神农辨百草，气味品尝甘苦知。㕮咀脩合间汤液，难经素问来轩岐。著书立言起后辈，济生往往何神奇。医和医缓及扁鹊，长桑君过演上池。张刘攻击虽可重，朱李补助同称宜。曾闻先哲禀大老，不为良相为良医。兹言百世不泯灭，景仰高风追者谁。宋韩魏公伯休裔，流芳水木蕃宗支。云孙医国得家学，年虽未老名先驰。城南识人谢以德，子患寒疾多阽危。众医阁手不能救，气息欲绝犹蚕丝。多君疗治独容易，秘剂一投疾乃夷。经旬伏枕忽能起，元气渐复回雍熙。斯须室人复遘疾，疾势况当弥留时。感君此际心不易，刀圭起死仍无辞。今当报谢乏琼玖，过我蓬室求声诗。嗟哉恒心古□□，宋清传作河东词。今人即古古即今，善行所及皆可师。况君父祖仕圣代，九天雨露恩沾滋。清门遥遥衍华冑，金兰玉树荣新枝。匡山绝胜董仙宅，杏林花煖东风吹。
谢张启阳
作者：徐庸
朝代：明

清河水木久流芳，托始为宗自汴梁。北宋国思防禦宅，东吴世德太医堂。一门博济行仁厚，八叶蝉联积庆长。觉究轩坡明表里，法循朱李按阴阳。连城赵璧起时价，照乘随珠出夜光。宾友士叨青眼顾，弟兄人数白眉良。叹余衰□仍居外，仲子扶持每待傍。三月采薪游缥缈，一朝伏枕病膏盲。口乾舌燥那能退，身热头疼不可当。难进半匙盘内食，不殊百沸鼎中汤。发馀大汗形全瘦，泛起虚阳面若妆。泡约有生真恍惚，沉绵无措竟徬徨。君过西麓神其治，我到南坡道所□。风雨远途来诊视，参苓大剂复分将。殷勤服役君臣效，慈爱全来父子昌。岂但百年延嗣续，才逾半月已安康。宋清焚券河东传，思藐千思海上方。自古乾坤生俊杰，即今名誉并昭彰。董狐奚独称先圣，司马还能表太仓。兹赋都祠酬万一，只同栽杏到门墙。
贺翁总戎生子
作者：徐庸
朝代：明

春色鲜明花袅娜，画堂烟煖沉香火。半痕新月照悬孤，掌上明珠生两颗。明珠两颗殊凤麟，得此足为稀世珍。祖宗积庆信有□，簪笏相传多后人。香罗十字制成髻，红染茜花光彩异。金杯潋滟贮兰汤，玉果犀钱□次第。徐卿往昔誇两儿，浣花老翁曾赋诗。登筵我岂汤饼客，庆贺一笑倾金卮。
贾客行
作者：徐庸
朝代：明

贾客不曾居本乡，贩贱卖贵多囊箱。奇货可居吕不韦，官盐满载商弘羊。兼金上秤珠量斗，江北江南不停走。营妓楼中肯吝钱，水神庙下长浇酒。相期永世莫种田，种田食力多忧煎。
赋匡庐叠翠送德辉游武昌
作者：徐庸
朝代：明

大江西来三百里，匡庐山高世无比。香炉紫盖拥后先，一一灵峰矗天起。衒奇献异无不妍，积翠万叠痕相连。金屏妆点展图画，玉宇皎洁消云烟。浓淡光铺九秋净，古今种秀洿形胜。彭蠡涵虚不动澜，影浸芙蓉入青镜。吾宗徐君以马迁，江湖游览人称贤。饯行赋诗效先招，欧公有赠刘同年。兹行逸兴更不浅，玩景好为停楼船。
赋南山为黄抚军寿
作者：徐庸
朝代：明

南山面离名独尊，大气凝结从乾坤。齐鲁诸山莫相并，肯下玄圃并昆崙。半空形势耸霄汉，众岫环绕同儿孙。高岩灵草孕奇叶，绝顶古树蟠深根。登临下望九州小，青烟几点浮朝昏。神仙隐处不可问，洞府霞彩蒸春温。天台迥隔几千里，避地疑有桃花村。弥高仰之在积累，黄君厚重名德存。祥凤满堂遇初度，瑶席正开罗酒樽。冈陵有诗旧所祝，仁者□寿称鲁论。
赠医士
作者：徐庸
朝代：明

杏林春在凤城西，绛雪香中一鸟啼。污简古方传道要，青囊神药用心机。
赠叶君
作者：徐庸
朝代：明

金庭玉柱东西峰，两山拥出青芙蓉。湖波环绕三万顷，磅礴扶舆人所钟。叶君家世传诗礼，乔木当门阴薿薿。平生有志希圣贤，朝习群经暮诸史。学成不负出类才，五更三老人相推。兹来林屋为王事，相逢一笑襟怀开。麒麟凤凰世稀有，岂可倘佯在林薮。九重天上正求贤，何当召作夔龙友。
赠文化萼长老
作者：徐庸
朝代：明

芙蓉缥缈摩苍穹，洞天林屋居其中。神仙敢独占斯境，金碧涌出如来宫。鼋头绝顶幽奇处，锡杖曾分一方地。宝殿香台属化成，青松翠竹添佳致。开山老祖非常伦，得道能令龙虎驯。三乘说讲万人听，近远处处扬清尘。后来弟子相继续，孙□又见温如玉。法雨慈云任卷舒，清泉白石消尘俗。我来吟玩喜逃禅，兜率谁知别有天。匡庐旧诧东林胜，结社何妨拟白莲。
赠盛文序先生
作者：徐庸
朝代：明

中吴人物非他所，首出东南自今古。泰伯遗风风俗敦，望族联翩旧存谱。兼金拱璧名誉驰，文章翰墨崇当时。思之可以济天下，不为良相为良医。良医世称医国手，盛氏传来最为久。乔木森森几百年，竟誇父祖栽培厚。只今文序学更雄，灵枢素难无不通。辨形察脉治疾疚，有诸其外存诸中。去年家室疾在已，气息厌厌将不起。体质尪嬴荣卫虚，寒热怔忡兼表里。多君用药殊其他，人参附子频增加。从兹六脉渐平复，譬若枯草回萌芽。动劳来往非一度，日夕惓惓重清顾。始知恺悌济物心，君子以此为先务。世其业也精其术，又有□□不相失。载之鲁论记史传，三者之间事为一。于三有一犹可称，况乃接踵能同升。古云积德致攸远，子孙百世期相承。嗟我居贫岁年久，家惟悬磬无他有。聊赋诗章为陈谢，登堂再拜颜逾厚。
赠陈德隆栽菊诗
作者：徐庸
朝代：明

元方家住桃花坞，懒辟桃蹊营菊圃。手栽佳本四十馀，一一品题俱按谱。吴天九月生嫩寒，沆瀣露滴秋漙漙。瓮头泼醅酒新熟，玩赏设席招衣冠。黄如兼金白如玉，并蒂重台看不足。牡丹芍药称富贵，倾国倾城总粗俗。渊明解绶归园田，紫叶五亩饶风烟。高名传播有往昔，逸驾追扳无后先。白头我是南州叟，龙钟托在交亲友。樽前也学少年狂，鬓插芳枝笑开口。
赠隐峰道人
作者：徐庸
朝代：明

隐峰道者儒仙流，胜览久向江湖游。六经诸史饱胸腹，气吐虹霓冲斗牛。异人遭遇传其道，法本先天属祈祷。元神感格在结幡，纵有凶荒悉安好。往昔荆襄旱暵年，万亿农民愁井田。禾苗多少种赤土，云霓望断空青天。斯时两度焚符篆，鬼骇神惊走雷电。甘澍倾盆满四郊，黄童白叟俱欢忭。即今吴越连岁间，旱魃作灾非等闲。府卫致词恳相请，沛泽应祷从天颁。济物以来凡几度，一片灵台甚清素。兔走乌飞二十秋，半点尘埃不曾污。古称公远与守贞，月鼎元初沈野云。汗青书里载名字，方驾前人惟有君。况君伦理敦乡俗，孝亲友弟家和睦。兰芽桂子倍荣昌，棣萼荆花更芬馥。老生八十加二春，结交来往情相亲。勉成长句托子墨，空言岂敢徒谆谆。
赠龟师龚先生
作者：徐庸
朝代：明

元龟隆隆法天地，玄服被体色无二。甲虫三百寔为长，江海鼋鼍总凡类。两仪成象始开辟，神应玄武乃定位。子孙蕃衍累千万，藏匿变化各奇异。下潜松根致悠久，上巢莲叶亦容易。深居俯仰足导引，长生往往能服气。五总六眸古共称，生成十尾得千岁。夏禹治水存厥功，洛书一出数乃备。洪范九畴载大经，至宝相传有文字。成周金縢主穆卜，家国可以决大事。伟哉宣尼让文仲，鲁论居蔡固非智。圣贤功业仁义心，藻节藏室亦徒治。迨乎炎刘继兴日，太史作传系评议。孰云世远不可及，古人今人同一揆。中吴龚君德尚占，传自父祖畅灵秘。名扬四方不虚有，老自耆艾幼童稚。水沉香霭浮湘帘，座拥皋比广开肆。红炉炽炭融春阳，炉铸金鸟器尤利。七十二钻兆不穷，五乡六爻分次第。摩肩接踵问凶吉，应口随答合诚意。嗟余亦尝就君占，是非进退待指示。毫釐不敢相参差，庶乃完好无乖戾。岁月骎骎若流水，廿年遂尔成交契。金兰岂独多绸缪，世上人人重高艺。兼金拱璧愧乏酬，勉赋新诗表心志。
过夹浦循转河至同里
作者：徐庸
朝代：明

江流走西东，断岸分夹浦。石梁毁何年，涛浪自今古。下有无底渊，神龙久为府。舟人罢撑篙，渔子但摇橹。我船得风便，过此喜无阻。前临要津路，列栅连水浒。虽云备盗贼，寔乃妨商贾。缘溪更寻汇，水浅隘沙土。空将百尺牵，长年足辛苦。斜日到人家，腥风起鱼鼓。
退一步为吴思德题
作者：徐庸
朝代：明

哲人知进退，斯理能独任。进乃事之常，退则道□深。大易贵谦德，自古传至今。契合若符节，不渝诚可钦。猗欤延陵孙，嗣续扬徽音。所行退一步，声价崇南金。一命固易取，下士低华簪。斯名足无愧，何必求规箴。
送九方次聂大年韵
作者：徐庸
朝代：明

观光初入五云游，月殿香飘桂子秋。自古长才当大用，高名无忝占鳌头。
送卞以和
作者：徐庸
朝代：明

直笔躬操已有年，脩书才就便东旋。如何不慰苍生望，又理蓑衣踏钓船。
送卢廷佐还金陵得印字
作者：徐庸
朝代：明

君家出陈留，乃是商□令。父祖寓京华，于时正髫龀。为儿喜不凡，读书负英俊。群经与诸史，宰割若芒刃。百鍊求至精，久磨能不磷。一朝献文章，四海声名振。金榜虽未题，留心特登进。祖茔在吴山，桧柏清以润。拜扫独来远，归帆趁风顺。移孝可为忠，方今似尧舜。鲸飞演澥阔，鱼化风雷迅。春满杏园花，期看时题印。
送友还云南
作者：徐庸
朝代：明

刘君派出西江水，父祖宦游千万里。即今寄籍居溟南，不尚豪华尚诗礼。青年风采玉雪肤，江山览遍来姑苏。衒奇岂□宝奇货，贳酒何曾交酒徒。吴趋坊里南州老，龙钟日把蓬门扫。家僮忽报车马来，荆州识后心倾倒。月□煮坐留片时，袖出巨卷求声诗。江山清趣富题咏，浅薄愧乏琼瑶词。多君清淑种来久，瑞凤祥麟世稀有。男儿自古志四方，传得香名满人口。天风猎猎吹綵旌，剑佩三尺苍龙精。才高莫继子长述，献策好去登蓬瀛。
送宋彦撝
作者：徐庸
朝代：明

五伦之道传悠久，父子君臣及朋友。人生所学忠孝先，忠孝能全世稀有。羡君华冑吴世家，从亲医国居京华。箕裘绍业喜跨灶，种杏报德春多花。画堂肯搆扁积德，别著青编崇世泽。虹光万丈冲斗牛，珍重何曾论金璧。君名早著学古人，一息岂敢忘君亲。故山丘垄隔千里，引领东望频沾巾。春风买棹回吴苑，途路奔驰宁惮远。才扫松楸奠酒浆，又寻耆旧评诗卷。吴门烟月谩多□，王孙草绿生离忧。来往此门诚有道，丈夫有志存忠孝。唐虞时世喜逢遭，班马文章登显要。驿高酒香歌或微，江东渭北情依依。凤凰台畔栖隐处，他时有约寻□□。
送张景和游湖湘
作者：徐庸
朝代：明

男儿自古志四方，况此时世逢虞唐。有金买得剑三尺，牛羊夜夜腾虹光。牙樯锦缆副綵鹢，酒满舥楼书满箱。长江万里欲飞度，如意扣舷歌慨慷。吴头楚尾寄历览，三国六朝存渺茫。千年往事悦一梦，只有山水无兴亡。凤凰台上露花满，鹦鹉洲边烟草长。谪仙狂客不可见，污简光彩留文章。多君到处宜吊古，珠玉貹成投锦囊。纪行辑就逾云首，大阴所在声浪浪。清秋将近宜返旆，严亲白发堆吴霜。莱衣拜舞□称寿，老人星宿明高堂。
送徐以慱游武昌次陈孟英先生韵
作者：徐庸
朝代：明

群山皱绿峰峦起，秋雨才过净如洗。或浓或淡有无间，一幅天然赵千里。飞岚拂酒吴姬觞，红豆蔻传心字香。几回语别别未得，愁入锦纹丝缕长。璧月茫茫云杳杳，醉来仰望吴天小。黄鹤楼头仙不回，青鸾镜里人难老。江湖胜槩□□□，□去烦君重吊古。荻芽初长拟东还，河豚又荐西施乳。
送徐以源游武昌
作者：徐庸
朝代：明

柔丝细出楸塘藕，织绮金梭弄纤手。并刀裁作远游衣，綵线密缝劳阿母。长江万里流惊湍，九月不知风路寒。鲜鳞切鲙若飞雪，鲸饮一吸金壶乾。酒花熏人两耳热，丈夫自古轻离别。侠气曾酬司马志，剑心已副庄生烈。说武昌门香尘飞，问君此去何时归。记行诗就锦囊富，月霞夜夜生光辉。
送徐光永还包山
作者：徐庸
朝代：明

东海徐君禀清淑，世家住向包山麓。丰姿俊秀弱冠年，清似寒冰温如玉。尔来郡邑闻声名，一朝举作黉宫生。檄书旁午下乡请，礼意交重原非轻。湖波远渡来陈诉，满纸情词□心素。可怜一已在伶仃，况复双亲及衰暮。黄堂准理无他艰，忧抱顿开回笑颜。兰舟买得载春酒，宾朋饯送离阊关。我忝师生重恩义，赠言赋就新诗句。五亩从今乐养高，綵衣好向堂前戏。
送盛仲规之魏慎轩馆
作者：徐庸
朝代：明

盛君仲规出名族，经史百氏无不读。一朝披腹呈琅玕，姓名已入登科录。南宫会试辞儒官，少年肯畏青毡寒。虹蜺之气不轻吐，思济苍生如谢安。韦编三绝摩挲久，箪瓢陋巷归来守。虞山高士近相延，礼意交并世稀有。秋风袅袅吹去航，素琴孤剑随行囊。青衿济济远迎候，文星此夜明鳣堂。乘时化雨多沾溉，万里青云远相待。春风杨叶重穿时，要作盐梅登鼎鼐。
送赵士瑛会试
作者：徐庸
朝代：明

故里多佳士，云塘□远行。一樽开祖道，匹马上神京。书剑随征旆，关山促去程。知君有长策，早为答皇明。
送郑德新任吉安掌教
作者：徐庸
朝代：明

阖闾城西岁云暮，梅花开遍江村路。暗香深处祖筵开，饯送衣冠皆旧故。多君早年富文学，献艺词场称独步。一官掌教赵州城，坐拥寒毡守清素。诸生济济遂乐育，法阐苏湖旧程度。光浮五彩笔生花，高折桂枝惊老兔。西江此行喜升秩，身沐恩荣沾雨露。玉堂金马后为期，接踵夔龙筵□鹭。
送雍大尹
作者：徐庸
朝代：明

雍侯生间气，世家出名族。早年入黉官，万卷书曾读。献策来长安，名载登科录。小试才视篆，庶事多练□。阳春本无私，群物俱照烛。兹当朝会年，报政趍黄屋。云霄高九重，雨露期沾沐。黼黻赞嘉谋，庙廊寄芳躅。光华信难掩，比并潘玙玉。功业讵偶然，董狐题污竹。
那叱石
作者：徐庸
朝代：明

江心那叱矶，乱石白琐碎。界此东流水，险固真可畏。蕲岩啮波涛，吞吐几千岁。舟行或辏浅，胶滞不可退。俗云神使然，斯理未能会。经过一翘首，惊悸心若醉。
邯郸才人嫁养厮妇
作者：徐庸
朝代：明

邯郸富家女，妙选入王门。已接阳台梦，还沾戚里恩。凤衾秋后冷，鸾镜晓来昏。末路嫁养厮，升沉抵用论。
醉图为南坡王时勉
作者：徐庸
朝代：明

罢钓归来不系舟，便沽村酒醉乡游。梦魂只在鸥群里，明月芦花一片秋。
采莲曲
作者：徐庸
朝代：明

二八娉婷采莲女，采莲爱采双头蕊。绿波摇动落红衣，两两鸳鸯各飞起。舴艋舟行小如梭，星眸两点横秋波。房中有菂心中苦，未许人知奈若何。
采菱图为华守芳作
作者：徐庸
朝代：明

兰艇小如梭，红妆映绿波。争先溯涛浪，齐唱采菱歌。采菱劳玉纤，菱角尖还嫩。菱叶不藏羞，菱丝偏惹恨。夫君怅别离，分镜自当时。从此菱花影，伤心不忍窥。姊妹无相妒，贪多到深处。惊散锦鸳鸯，双双并飞去。
金华渔者
作者：徐庸
朝代：明

烟波老渔叟，小舟如浮槎。捕鱼无网罟，惟用水老鸦。飞鸣向孤蓬，出没循浅沙。潜鳞任小大，衔取不待乂。一家老与幼，视此为生涯。岂曰禽鸟性，驯狎自可嘉。固知杜陵老，千载犹矜誇。
金桃画眉
作者：徐庸
朝代：明

陇山鹦鹉啄金桃，空翠霏霏湿羽毛。若得画眉枝上立，金衣一色更清高。
长安道
作者：徐庸
朝代：明

长安道上平如砥，马足车轮声聒耳。富贵门通卫霍家，豪华户接金张里。明堆珠翠兼象犀，贡献况复来蛮夷。软红尘涨日几尺，南北东西随处迷。不同宰相沙堤筑，五云中对黄金屋。八达名康九达庄，寰区四海称为独。
长干行
作者：徐庸
朝代：明

五月南风凉，十月西风寒。自从发杨子，不见回长干。楚尾吴头渺烟水，潇湘洞庭几千里。良人重利轻风波，黄金不多心未己。听鹊喜，占灯花，年少未愁双鬓华。
长房图
作者：徐庸
朝代：明

长房学业己多时，中道还家到葛陂。竹杖得来随弃去，不知原是化龙枝。
长相思
作者：徐庸
朝代：明

长相思，思未央。路无辀，川无梁。春葩秋萼更代香。玉琴怕弹孤凤凰。金针懒綵双鸳鸯。鲤鱼绝往来，鸿雁徒翱翔。音书竟何托，令人空断肠。
门有车马客
作者：徐庸
朝代：明

门有车马客，云是故乡士。别去三十年，归来数千里。相逢叙旧情，历历询平生。交游几存没，道路何经营。问答未及终，儿女出樽酒。往昔各青春，于今俱白首。叹息复叹息，徬徨更徬徨。视彼土馒头，终焉归北邙。
陇头水
作者：徐庸
朝代：明

陇头水，日夜流。空含鸣咽声，不涤今古愁。汉家征戍防逐州，曾来饮马不饮牛。照形影，生怨尤。鲤鱼无往来，音书有沉浮。安能洗兵甲，太平千万秋。
陈至恭病中
作者：徐庸
朝代：明

圣贤著经史，所重在五伦。五伦不废弛，斯可能为人。羡君笃于孝，日夕惟奉亲。父子主天理，爱生于一仁。仁者必有寿，载之在鲁论。夫何遘微疾，倏焉经几春。食饮谨制度，药饵明君臣。避喧乐峭峭，慎言戒谆谆。至要喜怒间，以兹养心身。我尝屡相过，虽数不厌频。求我赋声诗，咏吟娱其神。天道信好回，久屈而后伸。何况有德者，稀世犹凤麟。兹当履康健，野服逍遥巾。寿域次第登，讴歌尧舜民。馨香拟兰蕙，坚久期松椿。吾言可采取，当勉书诸绅。
陈醒寿
作者：徐庸
朝代：明

庐岳峰高压蟃亭，鄱湖水䦚带沧溟。山川胜槩由天造，人物英豪属地灵。本自西培曾摇谱，派□□下□侍经。先公德政归民社，内翰文章在帝廷。渥水旧闻骐骥足，丹山今见凤凰翎。仲秋朔日逢华旦，南极中宵出寿星。玳瑁筵开燃画烛，蒲萄酒熟泻银瓶。三枝窦桂皆成瑞，一叶尧蓂正吐馨。绛节御风来窈窕，锦茵踏月舞娉婷。□□□□□□□，□□□□□汗青。石鼎炷香焚艾蒳，竹炉燃火煮参苓。兔乌任使频年岁，只把松椿比寿龄。
陈醒庵丧妾
作者：徐庸
朝代：明

春水流花别浦长，东风一日九回肠。多情燕子虽营垒，那得衔来入画堂。小凤衾寒斗帐开，綵云飞去最堪哀。东君定有相思意，不似高唐入梦来。
陈醒庵丧妾·其一
作者：徐庸
朝代：明

春水流花别浦长，东风一日九回肠。多情燕子虽营垒，那得衔来入画堂。
陈醒庵丧妾·其二
作者：徐庸
朝代：明

小凤衾寒斗帐开，綵云飞去最堪哀。东君定有相思意，不似高唐入梦来。
陶渊明归去图
作者：徐庸
朝代：明

满目山河非典午，为米折腰何独苦。便从彭泽赋归来，买得兰舟到江浒。家中长物虽长在，黄菊可携松可抚。五株杨柳万条烟，依旧清阴上门户。逍遥九日坐篱下，那得香醪具尊俎。故人忽使白衣送，不畏山村暮冲虎。今宵倾倒期尽醉，己觉故乡皆乐土。丹青写入图画中，峻节高风照千古。
陶渊明归社图
作者：徐庸
朝代：明

典午山河将欲晚，为米折腰贤士懒。伤哉侍中□富贵，□□蔑如事闲散。先生晋代名臣孙，遥遥华冑为清门。虽官彭泽绾印绶，岂若栗里娱琴尊。归去来辞写胸臆，便买兰舟寻旧宅。五株绿柳摇春光，三径黄花艳秋色。鸣鸡吠犬开柴扉，林风□□□□□。
雪景禁体为吴德明作
作者：徐庸
朝代：明

晓寒暮寒楮衾薄，同云密布萁灰落。乾坤上下冰壶里，瑩洁一尘浑不著。柴门深掩茅屋静，屐齿无人到山郭。千林叶尽少生意，只有花魁绽葩萼。毫奢输与富家子，此际追欢正为乐。销金帐暖拥珠翠，酒泛羊羔恣酣酌。红炉兽炭腾春雾，门外从教朔风恶。岂知途路有羁旅，行李萧然罄囊橐。天涯岁晚滞归去，十载星霜笑漂泊。礼年宜瑞独不宜，况复空江涛浪作。伎㒧沙际招度人，济川有舟直可托。人生出处自有定，世上那得扬州鹤。冰髯撚断呵冻手，玩图赋诗思横槊。
雪景禁体为吴德明作
作者：徐庸
朝代：明
体裁：古风

晓寒暮寒楮衾薄，同云密布萁灰落。乾坤上下冰壶里，莹洁一尘浑不著。柴门深掩茅屋静，屐齿无人到山郭。千林叶尽少生意，只有花魁绽葩萼。毫奢输与富家子，此际追欢正为乐。销金帐暖拥珠翠，酒泛羊羔恣酣酌。红炉兽炭腾春雾，门外从教朔风恶。岂知途路有羁旅，行李萧然罄囊橐。天涯岁晚滞归去，十载星霜笑漂泊。礼年宜瑞独不宜，况复空江涛浪作。伎俪沙际招度人，济川有舟直可托。人生出处自有定，世上那得扬州鹤。冰髯撚断呵冻手，玩图赋诗思横槊。
雪窗兰竹石为怿上人题
作者：徐庸
朝代：明

雪窗上人说空者，画墨经营趣潇洒。闲将兔颖试龙香，满袖清香动兰若。澧浦灵根雨露青，灵均载入离骚经。深林幽谷自萌茁，楚楚不惟生谢庭。淇园直节浮光彩，几历冰霜心不改。谁能斫取钓鳌竿，直拂珊瑚向东海。太湖老璞多嶙峋，渊宫采取多没人。青莲朵朵类奇宝，爱护只恐冯夷嗔。美人丈人伴君子，当时影落生绡里。西游只履未归来，月华冷浸秋潭水。
韩克赞求存一道人诗
作者：徐庸
朝代：明

韩君魏公之子孙，世家久矣为清门。传圭袭组来有自，九天雨露蒙深恩。阖闾城西寄踪迹，万殊虽多号存一。纤微私欲讵能蔽，方寸昭然湛虚白。居除务外惟执中，诚敬守持多厥功。良相良医念先德，平生志在苏疲癃。肯分贫寠并豪富，邀请人来随即赴。橘叶浪称庭内井，杏花空满门前路。乌飞兔走春又秋，不二价闻追相休。汗青他日立佳传，董狐直笔文章优。
题
作者：徐庸
朝代：明

松叶流香露似珠，呼童收取竟何如。长生不炼神仙药，要点羲皇一卷书。月满瑶台夜未央，满身风露拂衣凉。步虚欲待飞仙到，一曲云和一炷香。
题·其一
作者：徐庸
朝代：明

松叶流香露似珠，呼童收取竟何如。长生不炼神仙药，要点羲皇一卷书。
题·其二
作者：徐庸
朝代：明

月满瑶台夜未央，满身风露拂衣凉。步虚欲待飞仙到，一曲云和一炷香。
题丘以望赠李户侯三香图
作者：徐庸
朝代：明

盈盈洛水仙，凌波送微步。姑射严霜华，樊姬澹风度。岁晚同结香，相亲表心素。
题严廷器扇
作者：徐庸
朝代：明

胜日寻芳踏软泥，蹇驴牵过石桥西。天台迥异人间世，开遍桃花路欲迷。
题严廷用扇
作者：徐庸
朝代：明

溪雨初过作晚凉，一罾牵处藕花香。得鱼归去还沽酒，准拟今宵入醉乡。
题倪均瑞画
作者：徐庸
朝代：明

徂徕山高知几重，青青削出金芙蓉。琪花瑶草长岩壑，挺拔更有千年松。扶疏香叶遮数亩，藓苔蚀遍苍皮厚。半空灵籁几曾停，六月凉飙长自有。神仙爱此境界清，云根石上铺秋枰。两奁黑白子交下，方寸心里藏输赢。南风吹响相剥啄，直上稍头惊睡鹤。玄裳丹顶栖难稳，顷刻飞腾向寥廓。烂柯樵夫今不来，洞中依旧三花开。局终拂衣共归去，任他沧海生黄埃。
题周景玉杏林思□卷
作者：徐庸
朝代：明

匡庐山下春风动，杏树成林誇董奉。吴门杏树异匡山，白发仙人手亲种。仙人自是濂溪孙，皎皎清心玉壶冻。红尘车马不追逐，只把诗书日歌诵。每逢二月花盛时，携酒游观步频纵。绛雪香中或醉眠，一朝遽作邯郸梦。仙人有子能跨灶，自睹遗芳独哀痛。星霜回首几清日，况复羲车急奔送。栖迟未作千里驹，老大空为九苞凤。至今抚事即凄然，那得承欢开蚁瓮。深恩罔极宁可报，求赋诗章亦何用。白□虽废已多年，共教相传最为重。因君起我孝思情，掩卷悲伤一长恸。
题夏先生竹
作者：徐庸
朝代：明

沧洲西去玉峰高，明远楼中写凤毛。一片清风林下起，海天何处看秋毫。
题奚彦礼所藏画四首 其一 凤凰
作者：徐庸
朝代：明

双凤？？向日鸣，羽毛五色著文明。盛时一出为祥瑞，四海从今永太平。
题奚彦礼所藏画四首 其一 凤凰
作者：徐庸
朝代：明
体裁：七言绝句

双凤��向日鸣，羽毛五色著文明。盛时一出为祥瑞，四海从今永太平。
题奚彦礼所藏画四首 其三 孔雀
作者：徐庸
朝代：明

牡丹香吐正春深，何处飞来孔雀禽。倾国倾城颜色好，徘徊似有惜花心。
题奚彦礼所藏画四首 其二 天鹅
作者：徐庸
朝代：明

菡萏花开照绿波，香红影里浴鴐鹅。飞鸣来去随情性，不向平原畏网罗。
题奚彦礼所藏画四首 其四 白鹤
作者：徐庸
朝代：明

缟衣朱顶立亭亭，千岁形模□□经。啄食定思何处物，玉田芝草正青青。
题奚彦礼所藏画四首·凤凰
作者：徐庸
朝代：明

双凤？？向日鸣，羽毛五色著文明。盛时一出为祥瑞，四海从今永太平。菡萏花开照绿波，香红影里浴鴐鹅。飞鸣来去随情性，不向平原畏网罗。牡丹香吐正春深，何处飞来孔雀禽。倾国倾城颜色好，徘徊似有惜花心。缟衣朱顶立亭亭，千岁形模□□经。啄食定思何处物，玉田芝草正青青。
题奚彦礼所藏竹林七贤图
作者：徐庸
朝代：明

时世属典午，清谈人所任。高风推七贤，游玩来竹林。阮藉与阮咸，声诗同吟咏。刘伶泊王戎，盘薄遂散襟。秀岂不解棋，康亦善鼓琴。山公非俗流，昂然戴华簪。我来观画图，颜貌殊可钦。何当尚圣道，名誉垂古今。
题张用宜梅卷
作者：徐庸
朝代：明

孤山山下水边村，铁石枝条碧藓痕。一夜东风吹碇蕊，□香和月倚黄昏。
题徐以源扇
作者：徐庸
朝代：明

尘虑浑无半点侵，今人心似古人心。好将山水平生趣，付与秋风一曲琴。
题徐宗朝所藏画
作者：徐庸
朝代：明

良工捉笔写丹青，不异声诗月露形。峰嶂叠成天莫造，烟云斡出地多灵。枫明赤叶高无燄，菊吐黄花淡有馨。勾引玩游双旆出，留连物色小车停。银丝斫绘来湘水，绿蚁浮柑出洞庭。盘薄正宜从绿野，淋漓便可泻银瓶。塞边失马何须问，林外鸣禽亦可听。为乐有心当及早，人生莫待鬓星星。
题扇
作者：徐庸
朝代：明

铁梗棠开嫩叶青，伯劳偷眼观蜻蜓。生成莫使充馋咽，爱物存心物有灵。
题杜进士公馀清玩画卷八绝
作者：徐庸
朝代：明

琼林赐宴醉仙乡，退食披图忆草堂。拟待老年当谢事，午桥庄上一徜徉。东风吹起白鸥波，五粒松枝带女萝。昼省归来休暇日，听莺时节正春和。云外峰峦十里馀，青松翠竹护幽居。家僮报有相过客，定向芸窗借看书。锦服乌纱称宦游，闲同寮寀步芳洲。浮图高涌香台外，彷佛灵岩共虎丘。剪水成花薄暮飘，寒山一色换琼瑶。分明画出人间瑞，好报端年入圣朝。山畔闲亭水畔楼，登高何必望长洲。清风一段无声画，红叶黄花占断秋。芝草瑶花覆玉坡，御沟流水是恩波。钓鳌凭杖经纶手，笑杀衰翁理旧蓑。通籍金门辅圣君，江南江北路途分。亲庭彷佛吴山下，身在青云望白云。
题杜进士公馀清玩画卷八绝·其一
作者：徐庸
朝代：明

琼林赐宴醉仙乡，退食披图忆草堂。拟待老年当谢事，午桥庄上一徜徉。
题杜进士公馀清玩画卷八绝·其七
作者：徐庸
朝代：明

芝草瑶花覆玉坡，御沟流水是恩波。钓鳌凭杖经纶手，笑杀衰翁理旧蓑。
题杜进士公馀清玩画卷八绝·其三
作者：徐庸
朝代：明

云外峰峦十里馀，青松翠竹护幽居。家僮报有相过客，定向芸窗借看书。
题杜进士公馀清玩画卷八绝·其二
作者：徐庸
朝代：明

东风吹起白鸥波，五粒松枝带女萝。昼省归来休暇日，听莺时节正春和。
题杜进士公馀清玩画卷八绝·其五
作者：徐庸
朝代：明

剪水成花薄暮飘，寒山一色换琼瑶。分明画出人间瑞，好报端年入圣朝。
题杜进士公馀清玩画卷八绝·其八
作者：徐庸
朝代：明

通籍金门辅圣君，江南江北路途分。亲庭彷佛吴山下，身在青云望白云。
题杜进士公馀清玩画卷八绝·其六
作者：徐庸
朝代：明

山畔闲亭水畔楼，登高何必望长洲。清风一段无声画，红叶黄花占断秋。
题杜进士公馀清玩画卷八绝·其四
作者：徐庸
朝代：明

锦服乌纱称宦游，闲同寮寀步芳洲。浮图高涌香台外，彷佛灵岩共虎丘。
题梅
作者：徐庸
朝代：明

洞天林屋多岩壑，清比西湖与东阁。閒居长隐一仙人，手种梅花艳葩萼。仙人系出徐偃王，古貌古心甘澹泊。絮雪欲寒或乘兴，梨云香煖时行乐。银屏六曲尘迥断，沉水注香烟漠漠。乾坤消色含自然，春在生成殊不觉。南枝昨夜挂南极，斗柄横斜映廖廓。调羹三子渐累累，根本千年欣可托。瑶池阿母青鸟使，又报蟠桃来度索。画堂一笑寿筵同，玉酒正传金凿落。
题汤汝鸣所藏葵丘
作者：徐庸
朝代：明

一枕春酣起较迟，落花啼鸟掩芳茨。涧边南去无多路，有客相过竟不知。
题沈如美雪中谒友图
作者：徐庸
朝代：明

客途冲雪肯回舟，远过沙溪访太丘。金帐羊羔谈笑处，风情不减晋风流。
题淡庵画梅扇
作者：徐庸
朝代：明

月里玄霜兔捣成，姑仙一得便长生。刀圭又寄？侯眼，颜色于今分外清。
题淡庵画梅扇
作者：徐庸
朝代：明
体裁：七言绝句

月里玄霜兔捣成，姑仙一得便长生。刀圭又寄�侯眼，颜色于今分外清。
题王文恭画
作者：徐庸
朝代：明

风度湘云学水流，□床□影□如秋。□情最爱银钗女，一曲清歌唱未休。
题王梦熊竹
作者：徐庸
朝代：明

蓬岛仙游几岁华，此君相见影交加。开尊忽忆西窗夜，坐听秋声剪烛花。
题珂玉堂上人梅
作者：徐庸
朝代：明

清香漠漠影疏疏，千古诗工说老逋。姑射仙人留幻质，石湖今即是西湖。
题璞玉田水仙二幅
作者：徐庸
朝代：明

凌波罗袜曙尘生，洛浦神仙入化成。水月仙人谁可供，银台金盏露华清。清风袅袅露漙漙，佩带黄金自辟寒。花漏欲残□定起，又分香影到蒲团。
题璞玉田水仙二幅·其一
作者：徐庸
朝代：明

凌波罗袜曙尘生，洛浦神仙入化成。水月仙人谁可供，银台金盏露华清。
题璞玉田水仙二幅·其二
作者：徐庸
朝代：明

清风袅袅露漙漙，佩带黄金自辟寒。花漏欲残□定起，又分香影到蒲团。
题瓶中红梅
作者：徐庸
朝代：明

山瓶小小寄先春，玄酒虽清亦醉人。啼彻翠禽浑未醒，莫忘姑射是前身。
题画
作者：徐庸
朝代：明

参差树木高低岭，金壁楼台超绝顶。数峰撑月倚高寒，十丈莲花开玉井。巨灵劈石石欲崩，铁索挂影垂长藤。冰霜剥落太古色，鸟道险恶人难登。骑驴有客寻真去，洞府幽深几时遇。食罍高挑一小童，东风路入花深处。白鹤自鸣猿自啼，板桥流水通清溪。白云杳杳望不尽，空翠纷纷行欲迷。此地安能来卜筑，便拟牵萝葺茅屋。千年苍鹿使耕田，不种紫芝惟□玉。
题画
作者：徐庸
朝代：明

山茶水仙春满堂，梅花如雪凝清香。沉深院落绣帘捲，日色淡□明青阳。名门儿女爱物色，两两嬉戏阶庭傍。画屏六曲暖生色，蹙金小帽斑衣裳。雄雌锦鸡成一双，三五引雏雏作行。相呼啄食最有义，警戒千古传诗章。斯图本出汉臣笔，意匠妙绝无比方。清河主人旧收得，转赠史君期宝藏。我思作画如作诗，兴到便能追汉唐。□品神品著变化，明珠岂能生夜光。史君年壮未有子，喻物可以知弄璋。燕山窦氏昔载□，五枝丹桂同芬芳。
题画
作者：徐庸
朝代：明

岸草园花远近香，倍江亭馆夏风凉。凭虚一望天连水，几个飞鸿带夕阳。
题画
作者：徐庸
朝代：明

欲鼓杨春白雪歌，却教游子借云和。行行何事归来晚，自料溪山路不多。金风玉露属清秋，物外乾坤事事幽。高士抱琴何处去，只疑身在广寒游。
题画·其一
作者：徐庸
朝代：明

欲鼓杨春白雪歌，却教游子借云和。行行何事归来晚，自料溪山路不多。
题画·其二
作者：徐庸
朝代：明

金风玉露属清秋，物外乾坤事事幽。高士抱琴何处去，只疑身在广寒游。
题画二绝
作者：徐庸
朝代：明

三尺吴钩两石弓，东还□□驾天风。当年擒虏寻常事，要继云台旧日功。白蘋风起去帆轻，旌旆还过海上城。儒将有名今不忝，只谈诗句不谈兵。
题画二绝·其一
作者：徐庸
朝代：明

三尺吴钩两石弓，东还□□驾天风。当年擒虏寻常事，要继云台旧日功。
题画二绝·其二
作者：徐庸
朝代：明

白蘋风起去帆轻，旌旆还过海上城。儒将有名今不忝，只谈诗句不谈兵。
题画送□九方
作者：徐庸
朝代：明

绿蓑青笠著来轻，负荷轮竿又远行。自说溪河鱼懒钓，沧溟深处有长鲸。
题画送周文叙之融县丞
作者：徐庸
朝代：明

花封几载棘栖鸾，才得相逢未尽欢。明日又从江上别，客途山水画中看。
题盛子昭仙山图
作者：徐庸
朝代：明

仙花三树屋边开，九节香蒲石上栽。一片綵云迷境界，此中疑是小蓬莱。
题矫以明所赠陈医师墨竹
作者：徐庸
朝代：明

德星堂下种成林，奕叶相传几世阴。岁岁锦绷添稚子，生成全藉此君心。
题石上菖蒲庆寿
作者：徐庸
朝代：明

石窦幽深小洞天，烟霞长护九疑仙。灵根服后身康健，不负神经载引年。
题竹
作者：徐庸
朝代：明

九重天上被恩荣，冠带归来物外情。闲向碧琅玕底坐，月明吹彻凤凰笙。
题竹寿朱竹泉
作者：徐庸
朝代：明

爱竹王猷未足誇，一枝今出紫阳家。岁寒不改青青色，相映蟠桃洞里花。湘水淇园路自赊，一枝今出紫阳家。岁寒永保青青节，相映蟠桃海上花。
题竹寿朱竹泉·其一
作者：徐庸
朝代：明

爱竹王猷未足誇，一枝今出紫阳家。岁寒不改青青色，相映蟠桃洞里花。
题竹寿朱竹泉·其二
作者：徐庸
朝代：明

湘水淇园路自赊，一枝今出紫阳家。岁寒永保青青节，相映蟠桃海上花。
题胡斯韫赠陆宗德扇
作者：徐庸
朝代：明

脩竹萧萧间早梅，沧江千里六花堆。一舟访旧能相过，不似王猷兴尽回。
题薛宗载扇面二首
作者：徐庸
朝代：明

春江绿涨桃花水，日夜东流几千里。买得门前舴艋舟，青笠绿蓑烟雨里。一面红颜双鬓白，老去□为钓鳌客。鱼竿随处拂珊瑚，酒盏有时倾琥珀。歌试沧浪尘不染，天际夕阳霞闪闪。西塞山前便是家，归时肯畏风波险。红楼十二阑干曲，有意凭高旷心目。前山风景尽堪观，不似飞泉声漱玉。香炉峰头瀑布流，水帘洞口悬清秋。谪仙赋咏□千古，南华一出诗庄周。溪藤一幅写斯景，意匠经营在俄顷。薛君持之求我题，石阑点笔苍苔冷。
题薛淡园竹和李琏韵
作者：徐庸
朝代：明

薛君仕作府中倅，黄卷时时圣贤对。夜寒踏雪过南村，两目有光心不昧。红炉炽炭写君子，八法俱全固宜爱。李唐独数萧协律，有元惟许丹丘配。金壶墨汁呼酒饮，兴尽不比剡中戴。自从湖上话离别，寄赠殊方无杂佩。空追往昔赋形影，物是人非发深慨。鼠须小楷字蝇头，两度□歌不嫌再。秋云无定忽飞去，如意到手琅玕碎。一朝合浦见珠还，多□太丘能举废。烟稍露叶枝袅袅，彷佛横斜旧时态。独嗟诸老半沦亡，却喜风流阮□在。珍藏十□期永远，三寿屡登见鲐背。
题西岩风雨图为葛彦章作
作者：徐庸
朝代：明

西岩托名隐为乐，不向林泉向城郭。闲时惟诵小山词，几度淮南桂花落。玉堂仙客居玉峰，托交屯君情倍侬。长梢写作风雨态，神妙不测生心胸。风声萧萧雨声急，坐听风雨湘灵泣。深掩重门草自青，凤毛零落谁同拾。春云岂似秋云孤，九疑天远连模糊。良宵何妨警蝴蝶，薄暮任教啼鹧鸪。鹧鸪啼彻清尘俗，萧然恍若筼筜谷。东坡先生有至言，人生不可居无竹。
题觉上人黄菊
作者：徐庸
朝代：明

东篱佳卉傲风霜，色带秋金别样黄。疑是渊明当日种，一枝分到远公房。
题郑文康女弟贞烈事
作者：徐庸
朝代：明

郑女名庆宜君字，生长儒门禀清气。首笄既簪择所归，嫁得良人姓彭氏。调和琴瑟逾岁年，良人抱疾俄沉绵。始期百岁为伉俪，岂料一朝成弃捐。哀号六日声不息，魄散魂消痛尤剧。誓于人世不复生，怀内孤儿竟抛掷。金塘水碧涵清秋，明珠入渊非暗投。零落芙蓉抱香死，凤凰惊散鸳鸯愁。此身虽死犹不死，贞烈他年照青史。高名奚独杞良妻，清风又见巴陵女。
题钱从事画六首
作者：徐庸
朝代：明

寂寂岩扉不扫苔，高人何事出山来。玉蛆香泛林头酒，辜负黄花九日开。荻花溪上水漫漫，一片苔矶一钓竿。非是此心能傲世，白鸥盟在不教寒。衔呢紫燕上雕梁，酿蜜黄蜂过粉墙。庭院日长春似海，东风人在午桥庄。杖藜行过水西桥，欲访山家近却遥。茅舍竹篱无限景，红蔷薇对绿芭蕉。高人卜筑厌尘氛，买断溪山不许分。啼鸟落花春昼永，半帘空翠半帘云。积水成池磊石山，庭花红白野花殷。小楼深院神仙住，移得蓬莱在世间。
题钱从事画六首·其一
作者：徐庸
朝代：明

寂寂岩扉不扫苔，高人何事出山来。玉蛆香泛林头酒，辜负黄花九日开。
题钱从事画六首·其三
作者：徐庸
朝代：明

衔呢紫燕上雕梁，酿蜜黄蜂过粉墙。庭院日长春似海，东风人在午桥庄。
题钱从事画六首·其二
作者：徐庸
朝代：明

荻花溪上水漫漫，一片苔矶一钓竿。非是此心能傲世，白鸥盟在不教寒。
题钱从事画六首·其五
作者：徐庸
朝代：明

高人卜筑厌尘氛，买断溪山不许分。啼鸟落花春昼永，半帘空翠半帘云。
题钱从事画六首·其六
作者：徐庸
朝代：明

积水成池磊石山，庭花红白野花殷。小楼深院神仙住，移得蓬莱在世间。
题钱从事画六首·其四
作者：徐庸
朝代：明

杖藜行过水西桥，欲访山家近却遥。茅舍竹篱无限景，红蔷薇对绿芭蕉。
题钱廷丽画次东原韵
作者：徐庸
朝代：明

薜雨萝烟屋数间，春风门外鸟关关。平生志在经书里，人世功名始是闲。
题闲斋对雨图次韵
作者：徐庸
朝代：明

高斋掩芳树，霏霏雨崇朝。凉阴度虚幌，嫩绿生柔条。方以物情畅，况乃尘虑消。景仰千载前，令人想风飙。
题陆宗谧梅花卷
作者：徐庸
朝代：明

陆君爱梅如爱竹，旧种梅花锡山麓。数株香雪万玉英，一色梨花照人目。岁寒时节林木枯，天地冻合犹冰壶。东君何处见消息，南枝北枝春意□。琼须绛蒂多奇绝，迹断尘氛最高洁。赏无檀板共金樽，吟有清风并皓月。宝炉沉水烟初浮，朱帘半捲珊瑚钩。白鹤影边夜寥寂，翠禽声内寒萧飕。更催漏箭兴未已，山城睥睨啼鸦起。封题小简寄化光，移入生绡画图里。日来持卷求我歌，我嗟我去才无多。广平词赋骇神思，千载声名今不磨。
题陆昌所藏杜用嘉画
作者：徐庸
朝代：明

姓氏去天才尺五，东原老人绪老甫。何年西蜀来吴门，水木流芳有家谱。老人工诗又工画，珠玉丹青绝高古。即今此幅尤得意，野树村桥接江浒。杖藜人去□孤云，踏破苍苔入深坞。坤乾造化力能夺，图写经营心独苦。继昌爱画素有癖，几度相求上门户。装演成轴恣披玩，种菊窗前倍清楚。兴来我亦为题诗，柏子香消日当午。
题陈子敬义士传卷
作者：徐庸
朝代：明

陈君裔出陈太丘，家传诗礼才优游。废举生财日有道，所得什一不妄求。心存恺悌乐拖与，肯事计算劳牙筹。中吴胜槩广名刹，万僧房宇千佛楼。峰峦紫翠堕回禄，金银世界生薪槱。一桥梁地坏涛浪，隔道路败毁尘沙。累累饿莩相枕藉，收葬有谁遗麦舟。纵横盗贼肆强暴，劫夺到处横戈矛。行人一遭物俱尽，性命失保思填沟。乡闾亲戚既窘迫，所厚视若风马牛。死丧相继致停柩，仓卒苦无元振谋。君能一一为脤恤，饥则得食寒得裘。吁嗟君义乃如此，宜尔述作扬芳休。方今天下文明时，朝野直笔多儒流。短章大篇吐光燄，如玉出璞无雕锼。吾诗鄙野何足云，观风自古来名州。浇漓从此变淳朴，永远冀传千万秋。
题陈宗理御史所赠杨仲举竹
作者：徐庸
朝代：明

乌台御史似王猷，种得琅玕几度秋。香墨写成鸾凤尾，赠君携取到长洲。
题陈绣衣交山竹
作者：徐庸
朝代：明

金粉吹香拂绣衣，都门南去彩鸾飞。君家只在长洲苑，带得云霄雨露归。
题顾叔明所藏湘江雨霁竹图
作者：徐庸
朝代：明

一雨鸣秋声断续，雨声都在萧萧竹。谁言此夜送凄凉，称我西窗剪吟烛。晓风吹散云糊模，火轮照见青珊瑚。珠宫掉尾舞龙子，丹穴振翎来凤雏。任公笑看无尘土，斫竹欲借吴刚斧。远向沧江钓六鳌，不管湘娥心独苦。
题骆则民所寄尉伯庶画扇
作者：徐庸
朝代：明

扇底清风画里云，江东渭北思纷纷。缄封远寄情何厚，人在沧波白鸟群。
题高廷用扇
作者：徐庸
朝代：明

绿树生阴昼萧爽，雨晴一派流泉响。飞梁架石路逶迤，朝暮幽人自来往。乱山深处扃涧户，野鸟嘤嘤啼一两。车轮马足岁不到，芝草瑶花日应长。逃名已遂平生志，却笑纷纷堕尘网。今君慕此能相从，啸傲烟霞时抚掌。
题黄初起寻初平便面
作者：徐庸
朝代：明

自入金华岁月长，学仙能使石成羊。如何独有惊人得，不与难兄一较量。
风雪蓝关图
作者：徐庸
朝代：明

昌黎先生非世人，蓬莱殿里文章臣。封章曾进佛骨表，逆鳞谁谓君王嗔。潮阳恩遣八千里，瘴海迢滞多黄尘。蓝关晓度遇风雪，回首秦山空一身。孤忠自古世不合，道在要知当守贫。鳄鱼从化世稀有，景仰高风思凤麟。
鱼蟹图
作者：徐庸
朝代：明

渺渺清溪急去流，败荷残苇连汀洲。西风几夜起蘋末，分明画出江南秋。吴天况复清露落，万物有成人意乐。一群游出见鲜鳞，八足行来跨郭索。鱼尾自珍鱼尾红，诗人吟咏何其工。左手持□右持酒，世间乐土谁能同。病眼观图三叹息，经营意象今犹昔。江□海错可相侔，老饕赋载东坡笔。
鸿门会用吕廷器韵
作者：徐庸
朝代：明

鸿门会，张玳筵，烹龙庖凤供肥鲜。肉如山，酒如泉，壮士却啖生彘肩。将军舞剑不得前，谋臣用计心空悬。要知真主命在天，炎刘启运四百年，重瞳耻渡乌江船。
鼓潭书屋
作者：徐庸
朝代：明

鼓潭积水如沧浪，白石突起潭之傍。每逢风雨石即吼，以斯得名年长久。多君爱此来卜筑，不日经营架茅屋。黄金不惜买诗书，充栋堆床五千轴。剑锋三尺琴五弦，墨迹画图先世传。风清月朗或披玩，一道虹蜺光烛天。红尘难渍乌皮几，宝鸭烟霏爇沉水。纬箫帘捲客罢来，盘薄于中心独喜。平生识得南州孙，华翰寄托来吴门。殷勤求我赋诗句，展读倩意生春温。荆州未识神交久，籍甚声名在人口。龙钟那得远相过，勉作长歌搔白首。
龙图
作者：徐庸
朝代：明

乾坤上下云模糊，潜龙忽起从江湖。头角峥嵘目如镜，百尺袅袅垂长须。四灵之一为最灵，变化恍惚驱雷霆。水晶宫殿在渊底，古今不许凡人扃。频年旱灾损禾黍，处处家家望霖雨。愿回枯槁作礼盈，莫置此身图画里。
龙游道中
作者：徐庸
朝代：明

长溪由天成，兹来岁年久。舟向石间行，人从水中走。牵拖惟用力，呼唤但凭口。惆怅一经过，瞿塘亦何有。
胡松麓自瑞州以书见寄
作者：徐廷绶
朝代：明
体裁：五言律诗

搔首西风里，怀君思惘然。江湖千里隔，云树寸心悬。客泪随猿落，乡书有雁传。惟应今夜月，相对共遥天。
戊辰春日有怀白阳毕老公祖
作者：徐弘基
朝代：明

跻荣八座赋归田，别墅东山紫气缠。耆旧清思旌列圣，镐丰德爱被千年。定知新宠颁来渥，自是元臣望独先。尧佐未容称庆老，安车犹冀入朝天。
戏效九龙山人竹石
作者：徐弘泽
朝代：明
体裁：七言绝句

日光红照露初乾，洗出鸾凰翠羽翰。信得有人传此法，九龙山下笔芒寒。
题画赠李尚宝
作者：徐弘泽
朝代：明
体裁：五言绝句

风卷长芦晚，云开积水明。沙边双白鸟，逐我钓船行。
鹤汀书屋
作者：徐弘泽
朝代：明
体裁：古风

野意旷平远，树色渺森瑟。雨洗沙渚清，风捲芦花白。皋禽何处来，印此沙上迹。警露冲凉霄，宿雾敛云翮。景物凄以幽，千秋契逋客。小筑嵌秋空，鸳水漱巉石。微澜荡馀晖，漻然爽诗格。拥几耽咿唔，把酒时岸帻。徙倚南荣间，徘徊试自适。伫目望长空，怀此下上只。寄语勿惊起，冲散秋烟碧。
乌君山
作者：徐彻
朝代：明
体裁：古风

杭川雄镇乌君山，山头古迹仙人坛。仙人骑鹤去不还，药炉丹灶留川间。至今鬼神与守护，洞口时时起云雾。玉清行府常依然，缥缈仙踪无觅处。
南陵道中
作者：徐必达
朝代：明
体裁：七言绝句

登登不尽青山路，瑟瑟松风到处闻。飞鸟自来人自去，马蹄蹴碎万重云。
宴集巾山
作者：徐必达
朝代：明
体裁：七言律诗

帻山山寺倚江隈，脱帻仙人去不回。华顶峰连双塔迥，海门潮涌片帆来。疏松碍月娟娟净，细竹含风个个开。握手共成云外契，一回清话一倾杯。
登高独秀
作者：徐拱辰
朝代：明
体裁：古风

三峰隔城川，品列屹相向。每当风日佳，振衣绝顶上。凭高散烦襟，遐眺豁幽赏。林花助清妍，山禽发幽响。沈吟谐物情，览结极萧爽。俛仰遂吾乐，此意同霄壤。
紫金晴雪
作者：徐拱辰
朝代：明
体裁：古风

气势何峥嵘，众皱献丹碧。朵朵金芙蓉，玉井何年植。上有仙人居，明灭望无极。匪惟世人传，犹有古时迹。元冬雪初霁，一望琼瑶积。寒光与晴晖，遥遥相荡射。居人占丰年，此瑞良可惜。
灵通寺次题壁韵
作者：徐敬德
朝代：明
体裁：七言律诗

松溪一路入青林，林下禅居昼亦阴。触石泉流三面转，倚天山色万重深。清欢直欲朝连夜，胜引应难后断今。数局枯棋谈笑里，不知云日已西沈。
赋得百花洲
作者：徐文举
朝代：明
体裁：五言律诗

春花迷绣幄，春水漾金凫。照影和明月，流香过石湖。锦帆应不见，沙鸟自相呼。感旧复伤别，愁倾双玉壶。
岳阳楼
作者：徐文华
朝代：明
体裁：五言绝句

天外云帆晚，洲边朔雁秋。湘君何处吊，灵瑟至今愁。
游千山祖越寺
作者：徐文华
朝代：明
体裁：七言律诗

堂皇回合水潺湲，路转坡岮百折还。上界钟声霄汉杳，前山塔影夕阳閒。松涛涨壑千岩响，花雨浮空满地斑。坐久虚堂疑误入，恍然身世出人间。
游祖越寺
作者：徐文华
朝代：明
体裁：七言律诗

云烟回合水潺湲，路转陂陀百折还。上界钟声霄汉杳，前山塔影夕阳间。松涛涨壑千岩响，花雨浮空满地斑。坐久虚堂疑误入，恍然身世出人寰。
午日
作者：徐文和
朝代：明
体裁：五言律诗

菰米炊黄玉，蒲根泛紫霞。按方惟采药，避老不簪花。好雨催田急，微风入幕斜。骚魂招未得，拥几诵怀沙。
甲寅除夕避兵北郭作
作者：徐文和
朝代：明
体裁：五言律诗

身世罹多难，逡巡六十春。残尊烧竹夜，孤剑避兵人。梦里丹霄迥，愁中白发新。因嗟城市异，涕泪欲沾巾。
秋夜
作者：徐文和
朝代：明
体裁：七言绝句

山空夜静月朦胧，一扇微凉白苧风。石鼎烟销镫影外，竹窗人梦叶声中。
啸台
作者：徐文溥
朝代：明
体裁：五言律诗

高台有何意，独立对斜曛。鬓影风前短，凤吟天外闻。路回愁乱石，山仄卧生云。好事多浮饰，孙登不世棼。
集登高山
作者：徐文炳
朝代：明
体裁：七言律诗

大潭山上绿氤氲，山下词人买屐纷。雾锁天南豹乍隐，烟笼郭北日难分。千秋兵气随流歇，一曲渔歌夹岸闻。无限沧桑慵极目，雁声嘹呖度春云。
岱宗
作者：徐文通
朝代：明
体裁：七言律诗

岱顶凌霄十八盘，中原萧瑟思漫漫。振衣日观三秋曙，倚剑天门六月寒。风雨黄河通瀚海，星辰紫极近长安。小臣愿献蓬莱颂，阊阖高悬谒帝难。
太白堂诗
作者：徐日久
朝代：明
体裁：古风

大江渺渺流不息，黄鹄矶头一拳石。当时即有崔颢诗，谪仙胡为道不得？登高朗讽《江上吟》，木兰之枻来波心。令人吊古倍慷慨，风流千载称知音。堂开太白何敞豁，四面晴峦相映发。夕阳画栋栖彩霞，夜半朱帘度明月。山川今古殊荒唐，从来崔李安低昂。玉箫金管侑卮酒，飘然与鹤双翱翔。
上元日忆邓尉光福诸山
作者：徐时勉
朝代：明
体裁：七言律诗

东风残蜡早探支，改岁寻春较客迟。老兴却当全懒日，梅花又过半开时。雪消最爱西山路，头白重吟东阁诗。拄杖篮舆迷望处，年年摇荡看灯期。
种柳和白香山
作者：徐时勉
朝代：明
体裁：五言律诗

树木十年事，吾衰计转忙。小庄疏竹外，处处插垂杨。丛短初成帚，身高欲过墙。年逾三五后，遮莫暑风凉。
荷亭
作者：徐时勉
朝代：明
体裁：七言绝句

轻风不送市廛尘，出水芙蓉面面新。莫道老年心易足，还思两桨荡舟人。
和西吾师山居 其一 结庵
作者：徐时进
朝代：明

结屋藏空谷，翛然隔世嚣。半龛留月住，四壁倚云牢。泉绕铛边净，山围枕畔高。有人时问偈，一任叩扉劳。
和西吾师山居 其二 编篱
作者：徐时进
朝代：明

石径盘回尽，参差见竹篱。短惟堪限足，高亦正当眉。野蝶飞无碍，遥山坐可窥。幽芳谁更好，丛菊晚开时。
和西吾师山居·结庵
作者：徐时进
朝代：明

结屋藏空谷，翛然隔世嚣。半龛留月住，四壁倚云牢。泉绕铛边净，山围枕畔高。有人时问偈，一任叩扉劳。石径盘回尽，参差见竹篱。短惟堪限足，高亦正当眉。野蝶飞无碍，遥山坐可窥。幽芳谁更好，丛菊晚开时。
寿都督万瑞岩七十
作者：徐时进
朝代：明
体裁：五言排律

旧是朱门宅，家承竹素书。禁方龙藏出，丹井海云储。梦稳风尘外，身閒老病馀。时平埋剑气，酿美荐江鱼。煮石过新火，栽萸半故庐。兴来看齿发，报国几踌躇。
徐镠歌为隐士徐翁赋
作者：徐时进
朝代：明
体裁：古风

剡溪东下旧坑村，千古高人旧宅门。诧见徐镠云卧里，山中太古今犹存。閒占晴雨羲文易，递长儿孙老瓦盆。一年穜稑几番收，一片松篁远蔽楼。葛衫芒履黄皮褶，长生木瓢高顶笠。我行我意自逍遥，垂垂石磴苍莓袭。前川月漾钓竿罢，荷锄迂叟迎人话。老妻烹蕨待晚餐，欲归犹息长林下。一生不上里正厅，倩人输税不敢停。有马不骑閒在野，有鸠不杖任天行。名唤徐镠字亦镠，并欲逃名访白鸥。人生何必耽朝市，杜郎卖药早时休。
望君山二首
作者：徐时进
朝代：明

春风犹记舞衣斑，暂借图书白昼闲。最是酒醒人静后，梦魂无夜不君山。杜鹃何处血流殷，细逐溪声断续间。双袖数行游子泪，好凭流水到君山。
望君山二首·其一
作者：徐时进
朝代：明

春风犹记舞衣斑，暂借图书白昼闲。最是酒醒人静后，梦魂无夜不君山。
望君山二首·其二
作者：徐时进
朝代：明

杜鹃何处血流殷，细逐溪声断续间。双袖数行游子泪，好凭流水到君山。
赠含珠
作者：徐时进
朝代：明

银箭铜壶夜未央，薰风初入合欢床。怪来枕畔攲明月，自是君身有夜光。
送叔氏之广陵
作者：徐时进
朝代：明
体裁：七言律诗

天畔芜城树影横，一帆送客暮潮平。多年须鬓疑交契，逐日沙洲似世情。柳眼巳占宾驾至，鲟蓑正美主人羹。故园花事犹相待，莫恋王孙十日晴。
题邓凤扇
作者：徐时进
朝代：明

寂寞文园病渴馀，寻春偶入绛仙居。西湖十里莲如锦，试比卿妆总不如。
馀杭道中
作者：徐时进
朝代：明

风雨馀杭道，崎岖事远征。树穿山罅绿，麦缀陇头青。马首望还望，羊肠行复行。仆夫忽攀柳，为报已清明。
玉泉寺
作者：徐旷
朝代：明
体裁：五言律诗

旷远江城北，名山望已通。稻翻千顷绿，花发一溪红。晚照人行处，春光鸟语中。前村好问宿，篱落雾濛濛。
钓鱼图
作者：徐春
朝代：明
体裁：五言绝句

去鸟没长天，疏林带残照。为问江心人，如何未收钓。
感怀
作者：徐晞
朝代：明
体裁：七言绝句

十年骑马战龙沙，不道功成两鬓华。昨夜思归有乡梦，江南春色遍梅花。
题画梅
作者：徐晞
朝代：明

一棵老梅树，两个大桠叉。未结黄金果，先开白玉花。
二乔观书图
作者：徐晟
朝代：明
体裁：七言绝句

金屋银屏日似年，漫抽缃帙并酥肩。盈盈秋水娇相盼，不是当初女诫篇。
千山温泉
作者：徐景嵩
朝代：明
体裁：五言律诗

万世温泉水，百年几度游。炎流从地发，煖气蹴天浮。风过亭台爽，山环景致幽。自怜多病客，不是濯缨俦。
温泉
作者：徐景嵩
朝代：明
体裁：五言绝句

万古温泉水，百年几度游。炎流从地发，暖气欲天浮。
寒食郊行
作者：徐曰贞
朝代：明
体裁：七言律诗

二月春寒未减衣，媆晴天气日熹微。桃花落尽水初涨，燕子来时笋正肥。林外酒人浮白去，莎边游女踏青归。却嫌输与东京路，尚欠郊原綵索飞。
送人
作者：徐月英
朝代：明
体裁：诗

惆怅人间万事违，两人同去一人归。生憎平望亭前水，忍照鸳鸯相背飞。
上凌军门大征德庆两山平
作者：徐有为
朝代：明

帷设曾分阃外忧，倚天长剑定遐陬。讴歌到处渔樵起，斥候无兵山径幽。气瘴已消西岭徼，庆云时见粤□头。九重从此纾南顾，谁谓康州非古州。
中秋月·中秋月
作者：徐有贞
朝代：明
体裁：诗

中秋月。月到中秋偏皎洁。偏皎洁，知他多少，阴晴圆缺。阴晴圆缺都休说。且喜人间好时节。好时节。愿得年年，常见中秋月。
代英宗赐袁彬门联
作者：徐有贞
朝代：明
体裁：联

一天新雨露；万里旧乾坤。
千秋岁
作者：徐有贞
朝代：明

引风搅柳丝，雨揉花缬，蚤过了清明时节。新来燕子语何多，老去莺花飞未歇。秋千院，蹴鞠场，人踪绝。踏青拾翠都休说，是谁马走章台雪，是谁箫弄秦楼月。从前已是无情绪，可奈而今更离别。一回头，人千里，肠百结。
古从军行三首
作者：徐有贞
朝代：明

塞下日无事，安坐不快心。相呼出塞外，驰猎穷山林。俯身搏猛虎，翻身射飞禽。归来割鲜饮，班坐榆柳阴。举杯劝同旅，一一手自斟。笑谓灭寇还，为君日挥金。朝来射黄羊，驰逐出塞游。忽闻匈奴至，万骑寇幽州。被袍不及甲，肘挟双刃矛。飞身入重围，手取单于头。归来饮辕门，独耻非伐谋。男儿事征战，所愿树奇勋。奈何作奴隶，生死随将军。寇来不得击，寇去我始闻。顾惭腰间剑，空有星斗文。岂不为主用，坐与铅刀群。身犹执麾盖，茅土何时分。
古从军行三首·其一
作者：徐有贞
朝代：明

塞下日无事，安坐不快心。相呼出塞外，驰猎穷山林。俯身搏猛虎，翻身射飞禽。归来割鲜饮，班坐榆柳阴。举杯劝同旅，一一手自斟。笑谓灭寇还，为君日挥金。
古从军行三首·其二
作者：徐有贞
朝代：明

朝来射黄羊，驰逐出塞游。忽闻匈奴至，万骑寇幽州。被袍不及甲，肘挟双刃矛。飞身入重围，手取单于头。归来饮辕门，独耻非伐谋。
古从军行（三首）
作者：徐有贞
朝代：明

朝来射黄羊，驰逐出塞游。忽闻匈奴至，万骑寇幽州。被袍不及甲，肘挟双刃矛。飞身入重围，手取单于头。归来饮辕门，独耻非伐谋。¤
古从军行（三首）
作者：徐有贞
朝代：明

男儿事征战，所愿树奇勋。奈何作奴隶，生死随将军。寇来不得击，寇去我始闻。顾惭腰间剑，空有星斗文。岂不为主用，坐与铅刀群。身犹执麾盖，茅土何时分。
少年乐
作者：徐有贞
朝代：明
体裁：五言绝句

少年骑骏马，意气两相骄。驰骋春风里，人看满渭桥。
得月楼
作者：徐有贞
朝代：明
体裁：古风

徵君家住百花洲，上起凌虚百尺之高楼。晚来明月初出海，先照君家楼上头。楼头图书铺满床，君时晏出举霞觞。陶然浩饮不知醉，一口吸尽银蟾光。瑶岛丹丘渺何许，恍若身登广寒府。珠宫贝阙深可窥，彷佛霓裳羽衣舞。玉兔捣药在我旁，药成已是三千霜。问却嫦娥为乞将，服之轻举凌苍苍。酒醒还倚栏杆立，桂影团团露华湿。天香万斛无处储，却被清风倒吹入。世间月色知几何，独有君家楼上多。拟掉扁舟一登览，与君重和谪仙歌。
感寓三首
作者：徐有贞
朝代：明

阿阁何巍巍，高梁入穹苍。飞梯十二重，宛在天中央。上当北辰星，下见列宿光。清风流绮疏，祥云自飘扬。我时临其上，分明望四方。山河遥郁盘，宇宙何茫茫。威凤去已远，群鸢并翱翔。缅怀轩辕氏，徙倚徒徬徨。结装远行游，驱车北燕路。九月气早寒，河冰已堪渡。朝别黄金台，夕过望诸墓。其人安在哉，风烟宛如故。我欲一吊之，凄然感中素。战国方力争，智士得乘势。出谋契君心，一中如巧注。胡为被谗间，而弗永终誉。况持孔孟术，十往不一遇。虽复逾岁年，何如亟归去。
感寓三首·其一
作者：徐有贞
朝代：明

阿阁何巍巍，高梁入穹苍。飞梯十二重，宛在天中央。上当北辰星，下见列宿光。清风流绮疏，祥云自飘扬。我时临其上，分明望四方。山河遥郁盘，宇宙何茫茫。威凤去已远，群鸢并翱翔。缅怀轩辕氏，徙倚徒徬徨。
感寓三首·其二
作者：徐有贞
朝代：明

七月大火流，西风凉摵摵。熠耀飞荒除，络纬鸣虚壁。白露下漙漙，明星何历历。起视知夜深，斗柄当头直。披衣坐不寐，俯仰兴叹息。骎骎岁去逝，冉冉老将迫。人生天地间，还如逆旅客。一过不留名，徒生亦何益。
感寓（三首）
作者：徐有贞
朝代：明

结装远行游，驱车北燕路。九月气早寒，河冰已堪渡。朝别黄金台，夕过望诸墓。其人安在哉，风烟宛如故。我欲一吊之，凄然感中素。战国方力争，智士得乘势。出谋契君心，一中如巧注。胡为被谗间，而弗永终誉。况持孔孟术，十往不一遇。虽复逾岁年，何如亟归去。
感寓（三首）
作者：徐有贞
朝代：明

阿阁何巍巍，高梁入穹苍。飞梯十二重，宛在天中央。上当北辰星，下见列宿光。清风流绮疏，祥云自飘扬。我时临其上，分明望四方。山河遥郁盘，宇宙何茫茫。威凤去已远，群鸢并翱翔。缅怀轩辕氏，徙倚徒徬徨。¤
拟唐宫行词乐四首
作者：徐有贞
朝代：明

仙台接建章，御道入长杨。户户开妆镜，人人试舞裳。禽歌天上曲，树散月中香。更觅延生药，年年乐未央。太液洞高秋，晴波入晚游。露香荷气润，云白柳风柔。红袖争牵缆，黄门学棹舟。君王回顾笑，妃子唱《齐讴》。万岁春游罢，还来宴紫微。炉薰清宝席，烛影荡绡帏。王子吹龙管，仙妃舞羽衣。君心殊未乐，潜召念奴归。绛阙楼台拥，琪园竹树齐。飘裳鸲鹆舞，激管鹧鸪啼。自会春长在，那知日易西。依稀化人国，解使穆王迷。
拟唐宫行词乐四首·其一
作者：徐有贞
朝代：明

仙台接建章，御道入长杨。户户开妆镜，人人试舞裳。禽歌天上曲，树散月中香。更觅延生药，年年乐未央。
拟唐宫行词乐四首·其三
作者：徐有贞
朝代：明

万岁春游罢，还来宴紫微。炉薰清宝席，烛影荡绡帏。王子吹龙管，仙妃舞羽衣。君心殊未乐，潜召念奴归。
拟唐宫行词乐四首·其二
作者：徐有贞
朝代：明

太液洞高秋，晴波入晚游。露香荷气润，云白柳风柔。红袖争牵缆，黄门学棹舟。君王回顾笑，妃子唱《齐讴》。
拟唐宫行词乐（四首）
作者：徐有贞
朝代：明

仙台接建章，御道入长杨。户户开妆镜，人人试舞裳。禽歌天上曲，树散月中香。更觅延生药，年年乐未央。¤
拟唐宫行词乐（四首）
作者：徐有贞
朝代：明

绛阙楼台拥，琪园竹树齐。飘裳鸲鹆舞，激管鹧鸪啼。自会春长在，那知日易西。依稀化人国，解使穆王迷。
挽东莱黄少保
作者：徐有贞
朝代：明
体裁：五言排律

公也人中杰，乘时起海滨。明良欣际会，屯难见经纶。鸾凤无卑集，龙蛇有屈伸。玄成多直谏，怀慎素安贫。冀北初分治，南交久抚驯。居官方保奭，留守比君陈。奄叹摧梁木，俄惊委大椿。悲风来万里，阴景翳三辰。遗烈存青史，馀休启后人。凄凉闻讣日，哀思动儒绅。
江叟吹笛图
作者：徐有贞
朝代：明
体裁：古风

八月苍江芦覆洲，南洲老人回钓舟。壶浆饮空独醉后，横笛吹开天地秋。弄节调音转凄激，萧萧两鬓寒冲额。山云漠漠山树青，江水粼粼江月白。是时万籁俱无声，寥寥玉宇声纵横。颹风淅沥随处发，玄鹤咬戛相和鸣。凫雁飞来如近睹，鵁鶄徘徊鹭鹚舞。灵妃不入水仙宫，神龙尽出冯夷府。一龙吟浪群龙斗，鼓鬣扬髯拥先后。传宫换羽自浮沈，过徵归商迭清溜。一声叫破苍旻里，鸿濛呼回九涧底。旸谷金乌忽惊起，摇落烟波千万里。
满庭芳·春日游天平山
作者：徐有贞
朝代：明
体裁：词

水长新波，山横青气，朝来宿雨初晴。动人清兴，紫翠眼中明。天也教吾快活，要游处、便与完成。最好是，一峰送过，又是一峰迎。有舟，中弦管，车前鼓吹，随饮随行。路旁人觑了，还笑还惊。道是神仙来也，不道是、个老儒生。知谁解，浮沉绿野，裴度晚年情。
登泰山
作者：徐有贞
朝代：明
体裁：七言律诗

岂厌丹崖步步迎，眼前灵景变阴晴。马从万丈松边驻，人在九重天上行。朝见白云山半起，夜看红日海东生。还知恋阙心无远，直北分明是帝京。
登狮山
作者：徐有贞
朝代：明
体裁：七言律诗

麦黄天气爽如秋，乘兴聊为岝岭游。香径踏花来洞口，小舟送酒过溪头。横塘树色连龙坞，茂苑烟光接虎丘。绝胜竹林觞咏处，即今谁数晋风流。
穿山
作者：徐有贞
朝代：明
体裁：五言律诗

一拳秋水骨，兀立浦云间。地僻通灵岛，门开似玉关。碧分芳草色，苍入古苔斑。为有刘安石，题诗咏小山。
羽林子三首
作者：徐有贞
朝代：明

珠袍年少子，名冠羽林中。独佩流星剑，双悬明月弓。陪游向何处，还入华清宫。羽箭插腰间，骍弓臂上弯。自来从日驭，常得近天颜。借问归何晚，长杨射猎还。相逢红尘里，勒马共徘徊。笑语不及了，同行忽见催。问当何处去，明日上之回。
羽林子三首·其一
作者：徐有贞
朝代：明

珠袍年少子，名冠羽林中。独佩流星剑，双悬明月弓。陪游向何处，还入华清宫。
羽林子三首·其二
作者：徐有贞
朝代：明

羽箭插腰间，骍弓臂上弯。自来从日驭，常得近天颜。借问归何晚，长杨射猎还。
羽林子（三首）
作者：徐有贞
朝代：明

珠袍年少子，名冠羽林中。独佩流星剑，双悬明月弓。陪游向何处，还入华清宫。¤
羽林子（三首）
作者：徐有贞
朝代：明

相逢红尘里，勒马共徘徊。笑语不及了，同行忽见催。问当何处去，明日上之回。
迁秩之后闲居写怀
作者：徐有贞
朝代：明
体裁：七言律诗

生平谬拟作真儒，消得闲官只著书。微火厝薪犹自若，一绳维木欲何如。秋来忽动莼鲈兴，夜梦时寻水竹居。行止由天不由己，临风空复赋归欤。
题画二首
作者：徐有贞
朝代：明

山下云连山上，溪西水接溪东。舟度白鸥飞处，人行绿树阴中。山路只通樵客，江村半是渔家。秋水矶边落雁，夕阳影里飞鸦。
题画（二首）
作者：徐有贞
朝代：明
体裁：六言诗

山下云连山上，溪西水接溪东。舟度白鸥飞处，人行绿树阴中。
题画（二首）
作者：徐有贞
朝代：明

山路只通樵客，江村半是渔家。秋水矶边落雁，夕阳影里飞鸦。
鹧鸪图
作者：徐有贞
朝代：明
体裁：七言绝句

烟雨萧萧苦竹秋，感人常自叫钩辀。披图无限江南思，不必闻声也自愁。
拟孟浩然永嘉上浦馆逢张八子容
作者：徐松
朝代：明
体裁：五言律诗

逢君怀往事，对酒话多时。荒馆天涯梦，残灯醉后诗。沙城临海国，人语杂蛮夷。共叹浮踪远，相看但莫悲。
挽长龄联
作者：徐松
朝代：明
体裁：联

易箦预知时，一日期先曹太傅；盖棺先定论，千秋名并阿文成。
七十二潭歌赠同年陈言夏再订入山
作者：徐枋
朝代：明
体裁：古风

余家住七十二峰，峰峰尽是青芙蓉。君家住七十二潭，潭水一似醴泉甘。酌水起舞为亲寿，流霞迭进增馀酣。朅来潭上开寿域，隐居养亲重乡国。忽传德聚动星文，少微一星联南极。南极炤耀人寰区，太丘家声绝代无。元龙意气吞湖海，仲举声名冠俊厨。鱼菽犹看从汉腊，博奕也复臻皇涂。作史尝毁夏侯草，传经独说丘明书。传经作史潭水上，濯缨洗耳潭如掌。春风花柳共低迷，秋雨烟波飒萧爽。吟啸无烦渔父悲，浮沉宁博钓徒赏。日长水曲且垂纶，风静波心一荡桨。荇带鱼惊曳水衣，波纹鸥动摇书幌。幽栖风物惬胸襟，俯仰古今成浩荡。七十二潭连娄江，江连�渤浮方丈。玉楼银阙缥缈间，碧落丹台永相望。休誇陈训已得仙，还携徐市同长往。吁嗟真人杳难期，散发沧浪未有时。瓜田蔬圃且高隐，闭门却扫潭之湄。沧浪一歌渔艇疾，芰荷十里莲舟迟。扁舟且赴峰头约，回首梅花罨东阁。双丸跳踯不暂停，又闻丛桂芳幽薄。流水悠悠人去来，空山寂寂花开落。此来且复倾酒卮，典衣沽酒欢追随。景山痛饮迷中圣，孟公爱酒同鸱夷。投辖应忘君是客，悬榻欲下余何辞。愿学平原十日饮，勿学过江三日醒。西堰即是高阳池，接䍦倒著判酩酊。攀援桂枝聊淹留，小山自昔能招隐。丛桂山幽花冥冥，花气不随秋露零。八月秋高五湖白，五湖波静群峰青。
五君子哀诗 其一 故给谏陈公子龙
作者：徐枋
朝代：明
体裁：古风

陈公不世才，顾盻空神州。□渤泻胸怀，峰泖佳气浮。枋也年十二，遂得从公游。公处盛明时，慷慨怀百忧。指画若无人，奋焉思前筹。谁知十馀年，公言良尽酬。先臣毕志死，公心大复仇。泣血提一旅，回天扫旄头。风悲鬼神泣，鼓咽旌旆愁。一战荡烟水，变形荒江陬。余怀发肤恋，窜匿越阻修。忽然与公遇，气哽泪不流。苍惶问死生，恸哭苍天悠。余复婴网罗，公为卜筮谋。既得再相见，握手频咿嚘。酹酒偕再拜，激奖同前修。惟公吾父执，降分为朋俦。下公一悬榻，上公百尺楼。公虽伏草间，报韩心未休。再举复再踬，公心何所求。张俭不得脱，孔融俄见收。公时死无憾，一瞬为千秋。惨黯峰泖侧，遗骨成荒丘。寂寞薤露歌，恐遗田横羞。
五君子哀诗 其三 故隐君杨叟补
作者：徐枋
朝代：明
体裁：古风

昔有大布衣，词场聊顿辔。诗卷留人间，磅礴蔚真气。翰染青山色，笔寄沧洲趣。忆登黄金台，易水吊古渡。怀古有深情，悲风激辞赋。才名满京华，嘉会同修褉。观海之罘巅，乘潮浙江澨。胸襟荡淜湃，奇气溢清制。乾坤忽翻覆，苍茫哀北顾。帝京好风景，仅托豪与素。幽咽玉泉浑，惨淡天山锐。乱后知心期，忘年金石契。浩歌痛生存，杯酒时酹地。鸡鸣风雨交，形影同顾步。疏髯常拂耳，清风洒然至。天骨瘦嶙峋，提携恣游憩。谓余画学成，俯仰空百世。岂独拜老生，突兀存佳句。余画今日上，斯人已云逝。兴酣画入神，往往横涕泗。斯人不可追，风雅终憔悴。
五君子哀诗 其二 故文学叶先生襄
作者：徐枋
朝代：明
体裁：古风

先生神骏姿，稚齿志轩豁。千里鸣长风，雄心排紫闼。掞藻花欲生，处囊颖自脱。词场主齐盟，意气高巀嶭。旦夕期致身，廊庙润鸿业。岂期困数奇，抱玉遭屡刖。先生志益奋，顾盻气莫夺。忽然经丧乱，杜门被短褐。图书剧纵横，菁华供采掇。冥搜阅百代，贯穿文辞窟。三皇汲典坟，六朝绘云月。骚人侈雕虫，词翰有健鹘。正如大蒐狩，渔罟山泽竭。又如凌沧洲，处处结津筏。发挥成大文，汪洋肆闳达。云汉秋天高，波澜�涨阔。忆昔执经初，枋年未束发。周旋函丈间，抚时思奋发。挥忽十馀年，乾坤正荡潏。汨罗与土室，先生痛存殁。操觚血泪垂，千秋托碑碣。推奖冠独行，行墨起芳烈。谓余立德言，不朽成二绝。怵惕奉斯语，尝恐身陨越。一言铭终身，俯仰中肠热。苍天酷斯人，中年病消渴。遗书委风尘，岁月同芜没。杨雄垂太玄，侯芭守师说。缅怀愧古人，临风尝涕雪。再读北哀篇，哀鸿叫天末。
五君子哀诗 其五 故处士郑君之洪
作者：徐枋
朝代：明
体裁：古风

吾闻孔北海，特立郑公乡。郑公实布衣，非以官阀彰。明德在一身，闾里生辉光。昔者有吾友，千古寄令望。孝友齐曾闵，追琢逾圭璋。余当总角时，君年二十强。十年自兄事，差池敢雁行。余少负奇志，今古等秕糠。图书一卤莽，颠倒随衣裳。见君形神肃，惭愧热我肠。钦君万石风，恭谨世所坊。平居似捧盈，视人犹如伤。养亲华趺洁，循陔撷兰芳。壮年犹孺慕，衾枕身温凉。学成谢名利，高寄攻岐黄。素书河上至，丹经肘后良。一出名天下，市隐同韩康。幽栖如谷口，不复知沧桑。郁郁屹小山，岩姿带修篁。吾读古圣经，仁者斯寿昌。斯言何不酬，造物终茫茫。萧萧花村路，悲风吹白杨。回首吊终古，碌碌空彭殇。
五君子哀诗 其四 故吏部姜君垓
作者：徐枋
朝代：明
体裁：古风

吾友神皇裔，海岱聿挺生。风骚缅哀怨，感激空生平。忆昔年弱冠，贤书贡王廷。先公分礼闱，清鉴持文衡。圭璋自特达，遇合洵有神。射策汉阙下，一出凌群英。终军正年妙，卫玠复神清。綵衣绾紫绶，翩翩驰帝京。妙年奋直节，慷慨输忠贞。击奸穹碑碎，粉署清轩楹。揽辔周四方，江山助精灵。咳唾珠玉落，诗歌金石声。为国除大憝，折槛有难兄。若翁仗大义，阖门殉孤城。忠孝聚一门，泣血动圣明。将母避世难，日夕从南征。回首望日观，苍茫隔蓬瀛。禹穴讨幽意，苏台怀古情。间关辞绂冕，契阔甘柴荆。与余为昆弟，意气浩纵横。俯仰死生间，长恸中肠倾。有时良宴会，酒酣涕泪零。涕泪咽笑语，四坐怀酸辛。余既终避世，君亦长辞荣。采薇与种瓜，十年同伶俜。胡然鵩鸟入，龙蛇岁峥嵘。贾生哭泣死，千秋徒令名。忠魂返帝乡，彷佛从霓旌。中宵望天宇，烱烱增华星。
五月五日宴乐志堂
作者：徐枋
朝代：明
体裁：七言律诗

绮席芳尊同燕喜，百年此日黯销魂。酒倾蒲叶知佳节，风动榴花忆故园。江上齐歌哀郢曲，山中犹有武陵源。愁看景物判酩酊，身世苍茫那可论。
凤凰行
作者：徐枋
朝代：明
体裁：古风

非梧桐不栖，何尝上林巢。一枝非竹寔不食，何尝妄啄人间粒。吁嗟乎，一凤兮一凰，冠仁履义罗文章。赤霄碧落九千仞，龙门嶰谷双翱翔。鸡鹜争饮啄，鸿雁谋稻粱。凤凰矫颈望朝阳，骖云驾汉凌扶桑。西山翠蕨霜摧折，南山紫芝杂荆棘。瓜田灭裂青门下，栗里萧条白社侧。凤凰去之不一顾，宁争一餐一宿婴羁绁。浩然摩长空，摇翮万里风。下视遍九州，碌碌吾安从。云雾杳冥符彩焕，风霆杂沓威仪工。威仪工，世莫容。鸩媒当路鸨傔诼，鹰眼睚眦鴂舌雄。凤兮凤兮，朝饮南溟夕东壁。翠旂羽盖光明灭，琼蕤瑶草纷藉籍。坐叹冥鸿罹矰弋，伫看潜龙清溟渤。众雏笑绝死鼠腥，比翼啼沾杜鹃血。君不见虞帝垂裳凤来仪，周室受命西鸣岐。有时舜文来御宇，凤凰飞鸣当在兹。呜呼凤凰飞鸣当在兹，鹓鸾鸑鷟相追随。
别诗六首·其一
作者：徐枋
朝代：明
体裁：古风

春风摇柔桑，濯濯扬光辉。采采盈怀抱，顷筐悲路岐。游子辞故乡，行行将何之。黄鹄一高举，千里振羽仪。飞沉从此隔，泪下不可挥。何以赠远人，采桑裁征衣。时节更代谢，光景如飙驰。朱荣忽已凋，白露沾罗帏。愿言税客驾，凉秋以为期。
别诗六首·其三
作者：徐枋
朝代：明
体裁：古风

凤鸟翔千仞，戢翼栖遐陬。幸有鸑与鷟，徘徊求其俦。凤德犹未衰，鸑鷟何远游。奋翅鸣北林，潜羽悲南洲。寄语远游者，燕雀非所谋。
别诗六首·其二
作者：徐枋
朝代：明
体裁：古风

丛兰生空谷，凌寒媚幽姿。严霜不能凋，婉恋青松枝。丛兰亦有根，青松亦有心。馨香盈衢路，结交诚相因。努力遵修涂，区区宝荣名。千载永不移，谁为岐路人。
别诗六首·其五
作者：徐枋
朝代：明
体裁：古风

日莫一何速，聊为秉烛游。漫漫夜未央，清尊慰绸缪。恨别不成欢，踯躅空庭陬。明霞起东偏，晨风来平畴。浩浩流水波，悠悠逝轻舟。
别诗六首·其六
作者：徐枋
朝代：明
体裁：古风

游子既已别，极目上河梁。浮云何奄忽，飞鸟来西翔。挥涕沾长缨，引领遥相望。不惜离别苦，但悲岐路长。昔我同心友，宁为参与商。愿保后凋姿，寒冬履严霜。母为久行役，俛仰令心伤。秋风数归期，蟋蟀鸣我床。
别诗六首·其四
作者：徐枋
朝代：明
体裁：古风

上山采薇蕨，日暮不盈把。苦饥良足悲，将遗同心者。良友远别离，踟蹰送于野。我有盈觞酒，黄流倾玉斝。送以远游曲，中怀期共写。清商一何悲，四坐和者寡。恐伤游子心，揽涕不敢下。景光已西驰，日月不我假。
卜居
作者：徐枋
朝代：明
体裁：古风

昔人百万曾买邻，余何得居清涧滨。邓尉祠前看村社，西堰水畔寻渔人。三闾大夫独哀郢，鲁连先生宁帝秦。乾坤澒洞不可住，空山聊复容吾身。
即事
作者：徐枋
朝代：明
体裁：五言律诗

何处款柴荆，空山暑气清。关河游子意，风雨渭阳情。宿草悲慈母，高文启后生。三年重到此，喜极泪先倾。
去螺庵同姜如须分韵·其一
作者：徐枋
朝代：明
体裁：五言律诗

零落寒山路，香林带晚霞。藤垂翳日蔓，菊吐故丛花。灯火山窗暗，星河石窦斜。踟蹰频感旧，中夜几长嗟。
去螺庵同姜如须分韵·其二
作者：徐枋
朝代：明
体裁：五言律诗

老屋依岩底，蓬门接水隈。诸天花作雨，五夜涧为雷。乞饭舂新谷，攒眉忆旧醅。流光老我急，节序巧相催。
同胡其章给谏邓尉看梅谒剖老和尚步韵
作者：徐枋
朝代：明
体裁：七言律诗

断岸悬崖济上宗，却于语默见针锋。千年津路原无筏，万树花光何处钟。自有玄言袪五浊，宁须神岛问三峰。澄湖极目无多子，入钵终能驯老龙。
同陈言夏集徐次洲山楼看梅分得丝字·其一
作者：徐枋
朝代：明
体裁：七言律诗

故人遥集五湖湄，且喜山中共酒卮。垂柳岸回停去楫，落花风送罥游丝。五噫高调谁能和，百罚深杯未许辞。最是登临重惆怅，楼头新月复如眉。
同陈言夏集徐次洲山楼看梅分得丝字·其三
作者：徐枋
朝代：明
体裁：七言律诗

诸君诗酒重相期，光景年年入梦思。山色迎人斜炤里，春风送客落花时。次公醒去狂尤剧，孺子归来意独悲。深掩柴门且高卧，不堪举目泪如丝。
同陈言夏集徐次洲山楼看梅分得丝字·其二
作者：徐枋
朝代：明
体裁：七言律诗

终岁幽愁两鬓丝，惊心物候向南枝。花间东阁诗成早，梦里罗浮月落迟。徐邈尝矜中圣醉，陈遵岂为尚书期。无家我已久如客，饮罢苍茫何所之。
喜见季甥
作者：徐枋
朝代：明
体裁：五言律诗

空山多寂寞，喜尔独相寻。故墅三年别，孤舟千里心。烟尘迷海峤，风雨暗商参。我亦无家者，相看泪不禁。
塞上二首·其一
作者：徐枋
朝代：明
体裁：七言律诗

黄河万里绕龙沙，百二秦关道路赊。夜入青山霜似月，寒生白草雪为花。留连闺怨闻羌笛，凄断边声杂暮笳。已分瓜时仍绝域，男儿岁岁逐轻车。
塞上二首·其二
作者：徐枋
朝代：明
体裁：七言律诗

五更乘障戍楼寒，月傍关山不忍看。刁斗严城星汉堕，羽书绝幕角声残。塞门久断云中雁，秦地空孤镜里鸾。少壮从军今白首，几时瀚海靖波澜。
奉赠周仪部玉凫先生五十韵
作者：徐枋
朝代：明
体裁：五言排律

迹隐东冈畔，人称南国贤。异才诚不世，大雅振当年。风调江山助，文章日月悬。词场推哲匠，禁苑著先鞭。掞藻彤庭丽，含香粉署妍。云衢开逸骥，天路渺飞鸢。万里风云合，千秋雅颂传。职司参典礼，郎署应星躔。鹤立矜风度，鹓行羡璧联。补天瞻凤德，华国赖鸿篇。荣问倾前辈，名儒自列仙。天心方晦塞，国步忽迍邅。魏阙烟尘里，周京禾黍边。龙髯悲堕地，鹏翼敛垂天。白首松筠矢，红颜绂冕捐。后凋群卉暮，孑立众峰巅。一室生虚白，孤亭自草玄。江南哀庾信，幕北阻张骞。尝绌智林麈，同依慧远莲。独醒渔父忌，高卧阿侬先。顾曲馀三爵，羲书韵一编。腹容卿数百，掌故礼三千。倒薤书宁易，晚菘秋正鲜。幽栖伤伏腊，逸兴托林泉。雌霓还知赋，高山独赏弦。忘年愧胶漆，知已正陶甄。廿载存孤露，三缄属佩弦。稚璆同下榻，摛舍敢随肩。丧乱过从数，栖迟气谊偏。湖村风漠漠，山墅月娟娟。薇蕨分同饱，芝兰每共搴。伤时栖砚北，怀旧泣尊前。墨沈烟云出，诗歌涕泪涟。荆扉支谷口，兰楫溯江漩。八九吞云梦，沿洄忆涧瀍。衡阳回去雁，澧浦揽芳荃。投赋湘累泣，传书社橘牵。九歌声转咽，三户谶仍然。岭海悲歌入，瓯闽意绪煎。十年悲蜃市，一旅付蛮烟。道是乘槎去，其如犯汉还。沧桑同窹寐，旦夕异山川。宁独浔阳隐，还同钟阜禅。清风回鹤市，丽藻染鱼笺。挂剑情犹昔，亡琴痛未蠲。哀荣襄吉壤，楚些泣荒阡。高谊空千古，关情惠一椽。纪群齐齿遇，孔祢早周旋。感激形骸尽，苍茫岁月迁。明公真硕果，避世恰华颠。
奉赠李侍御灌溪先生五十韵
作者：徐枋
朝代：明
体裁：五言排律

一代龙门峻，千秋虎观尊。虞廷观祖德，周史启仙源。自是风流远，应知奕叶蕃。天河罗象纬，宿海出昆崙。国器瑚琏重，家声琬琰存。韦平勋继美，卿长德弥敦。碧汉高翔凤，沧�远化鲲。先公推畏友，时论属元昆。惠化沾遐甸，清风满故园。素丝终不染，朱绂若为烦。去莠炎天肃，嘘枯寒谷暄。霜威惊破柱，风节动临轩。宦寺辞休沐，循良赖霁温。许身同稷契，致养比参鶱。出处皆为政，升沉总勿谖。方期夷国步，谁谓塞天阍。九宇风尘斥，三辰岁月昏。回天矜独力，填海岂重冤。盲雨天心泣，狂飙海气吞。秉威追细柳，长啸想刘琨。既已双丸堕，终愁四澨翻。一军皆化鹤，万里尽啼猿。梦鹿应维谷，犹龙岂触藩。斯时捐绂冕，吾道托丘樊。岩筑兼磻钓，颜坏更段垣。为农自锦里，学圃亦青门。蠲忿难凭酒，忘忧空树萱。烟云看变幻，华萼任偏反。杜宇终啼血，湘筠有泪痕。揽茹还掩涕，采蕨讵加飧。风景新亭异，莺花故国繁。木门长谢卫，土室竟同袁。商调哀金石，秦声聒缶盆。杞天悲陨坠，汉腊泪潺湲。帝醉愁难问，陆沉宁可援。朔风占夜气，东望起朝暾。天上怜穷发，人间愧尽髡。吴山思故老，湘水吊忠魂。感旧伤邻笛，怀人吹伯埙。潸潸沾宿草，黯黯泣荒原。但听悲风咽，宁闻相杵喧。死生情缱绻，书问意便蕃。爱我来蓬径，忘形卧石根。空山尝枉驾，永夜更开樽。古道今无匹，玄言谁与抡。群鸡容立鹤，腐鼠岂栖鹓。紫气瞻神瑞，白衣酬国恩。架开三万卷，书著五千言。举爵推忠孝，传经重讨论。孤怀悬日月，高义动乾坤。
寿华山檗翁和尚七十初度四十韵
作者：徐枋
朝代：明
体裁：五言排律

浩劫真乘际，千秋象教辰。现身知旧德，夙世自能仁。荜露开江汉，山灵降甫申。家声长赫奕，国步昔邅迍。折槛容明主，持钧忆老臣。忧天先已坠，觉地岂重沦。幸有身心在，无忘尘刹尊。埋名谁与耦，出世复无伦。北斗推崇望，南星见老人。名山华藏界，硕果法王身。杯渡原来楚，莲邦亦避秦。逃禅同钓渭，安隐是耕莘。举目山河异，扬眉法化新。百城通问讯，万象属陶甄。境外安心地，豪端转法轮。已知身是幻，不与世为邻。独立危峰顶，周行法海津。雨花尝绕座，香草自重茵。楼阁层层出，岩峦故故神。峰颠留鸟篆，松老尽龙鳞。翠巘题名遍，丹梯写象真。乔柯风谡谡，曲水涧粼粼。讲席言诠尽，斋厨草木珍。苦心沾露蕊，直节傲霜筠。云懒浑归岫，风高回绝尘。青莲为净域，白社爱遗民。耆旧风襟远，师资雅范亲。小生惭孔李，先子辱雷陈。降分过从数，忘年简札频。草堂资待遗，箪食惠无贫。东涧欣遗老，西华悯负薪。三登情缱绻，万仞壁嶙峋。佛藏瞻挥麈，天章叹剪鹑。金篦时刮眼，玉碗共沾巾。景物横今古，沧桑近暮辰。行行凭楖�，采采问葵莼。杖倚鸠还拙，车安鹿易驯。过溪宁独笑，浮笠会从嗔。西竺传优钵，南华说大椿。如来无量寿，奚止八千春。
寿周茂芦六十
作者：徐枋
朝代：明
体裁：七言律诗

玉函宝笈著江东，碧藕冰桃颂祷中。悬榻曾闻徐孺共，安车喜与子陵同。松筠晚岁淩霜色，花药长春摘露丛。谁似鹿门偕隐者，君家不愧古人风。
寿宗子瞻明六十初度得五百字
作者：徐枋
朝代：明
体裁：古风

余家全盛日，人文重山斗。声华被海内，天下率奔走。争侍虎皮坐，共叹龙门陡。华堂开文社，盛事诚希有。宗党及英贤，楩楠与琼玖。等第甲乙严，月旦岂云苟。追溯莅初盟，岁纪当癸酉。时余年十二，君年始十九。角艺意气雄，文坛压侪偶。社中吾二人，高第时称首。传诵遍群彦，余文才出手。娄江二张公，金沙两周叟。及吾郡钜儒，称余不啻口。以次遂及君，才名相先后。差池八九年，胶序蜚声久。壬午余获隽，君志益抖擞。穷年时矻矻，绩学气弥厚。先公赏君文，谓必当速售。何期遘沧桑，夙昔成虚负。先公赴汨罗，绝笔系君肘。感君受顾托，遗言斯不朽。余既长避世，君亦甘林薮。决去经生籍，隐居以养母。抱瓮时灌园，茶笋滋数亩。山栖远世氛，岁寒坚素守。偕隐仰母贤，同趣有莱妇。二弟教养兼，三荆欢同茂。余时造君庐，来偏因孝友。淹留动旬日，倾倒及瓶缶。兴至何淋漓，题诗满户牖。探幽耽奥穴，眺远快高阜。山色一望赊，泉声数里吼。游剧杖屦罢，归亟柴荆扣。俄复具盘餐，烹葵复剪韭。醉饮兼晨昏，村醪杂醇酎。萧辰感摇落，丽日伤花柳。与君话畴昔，涕泪落杯酒。早敦竹林契，针芥良有取。余家多坎坷，多君实左右。周旋我忧患，为我洗尘垢。羡君处时晦，坦道履无咎。怀宝终不试，连城惜未剖。历历四十年，俯仰一何趣。盛衰自一时，白云倏苍狗。昔为终贾俦，今为沮溺耦。处为籍与咸，出为广与受。少壮之所期，不知能践否。君今称六十，逸群故如旧。君年添海筹，余辞愧齑臼。当兹初度辰，长歌聊为寿。
寿家舅氏五十初度
作者：徐枋
朝代：明
体裁：七言律诗

隐几萧然秋水篇，南山避世种芝田。霞觞浮白三辞祝，桂树花黄八月天。髯自逸群垂往策，眉能徵寿喜齐年。鹿门在昔称耆旧，偕隐谁云让昔贤。
寿杨震百五十
作者：徐枋
朝代：明
体裁：古风

杨子人中凤，苞采世所稀。回翔上丹穴，千岁一来仪。冠仁复履义，错落生光辉。时俗憎奇服，栖栖竟何为。惟予与君交，两世敦孔李。沧桑身倖全，相期共终始。予同木石居，君还托城市。旧雨忆过从，笑语杂涕泗。知君避世心，爱向深林游。山前开讲舍，坟史供冥搜。有子业未成，岁月徒悠悠。受经秉师说，庶几绍前修。别来复几时，风雨阅寒暑。君今年五十，宾朋觞递举。操辞进为寿，共诩松乔侣。草堂秋月光，愿驾云车度。
山居抱病张方来以药起之复见贻长生酒
作者：徐枋
朝代：明
体裁：五言律诗

渴疾经时剧，云林独卧游。掩扉三径雨，伏枕五湖秋。病减黄精熟，愁消绿醑浮。长房如可教，愿得更淹留。
忆别季甥有怀
作者：徐枋
朝代：明
体裁：五言律诗

会面无多日，羁栖我独愁。关河双别泪，风雨一归舟。啼鸟江村暮，浮云海国秋。伤心渺天末，那复更登楼。
怀人诗九首 其一 灵岩和尚
作者：徐枋
朝代：明
体裁：古风

灵峰绝天表，孤云傍琴台。传灯晓长夜，法界森昭回。当兹象教晦，一出�濛开。慈心接群品，物色来尘埃。野人荷深鉴，千载同襟怀。视之犹如伤，茫然令我哀。仰首睇翠微，几时陟崔巍。但闻塔铃语，恻恻从风来。
怀人诗九首 其七 瑞五
作者：徐枋
朝代：明
体裁：古风

吾生当丧乱，大道为飙尘。葛子绍绝学，慨焉思经纶。微辞决云雾，努力披荆榛。所以处浊世，非独称隐沦。知君二十年，近得谐嘤鸣。惠然入我室，一见欢生平。俯仰贵有托，浩荡千古情。尝恐岁月晚，零落随群英。愿言从吾友，观化怀澄清。
怀人诗九首 其三 月老
作者：徐枋
朝代：明
体裁：古风

苕霅多隐沦，沉冥老湖浦。吾子继风流，登楼掩蓬户。只此避世翁，已足高千古。忽复归灵岩，弃家沾法乳。出世复无伦，居然龙象伍。一鸣契真如，法音震天鼓。与余敦素交，气味芳兰杜。褰裳枉相存，芒鞋踏寒雨。何为兹数年，不得亲玉麈。
怀人诗九首 其九 玄坦
作者：徐枋
朝代：明
体裁：古风

阊门尘坌区，依然栖静者。经户寂若无，何殊处林野。素心重交游，高寄何潇洒。门巷旧乌衣，山林皈白社。壶中成隐居，神契不可假。采药斸灵苗，赠我尝盈把。余交真淡如，耐久世所寡。今日重思君，歌诗继风雅。
怀人诗九首 其二 远人
作者：徐枋
朝代：明
体裁：古风

呜呼鲁仲连，屈强不帝秦。区区蹈东海，大义终能伸。胡然天帝醉，金苻被强嬴。眇焉匹夫节，而与天帝争。十年遍天涯，四海谁情亲。一心贵有托，岂敢轻死生。故人在畎亩，揽涕为屏营。念子不成寐，落月空盈庭。愿言入我梦，梦见遥吞声。
怀人诗九首 其五 致一
作者：徐枋
朝代：明
体裁：古风

东望玉山岑，寥寥隔天宇。孤穹绝尘坌，冥栖一处子。隐居不违亲，循陔掇芳芷。盛年甘辞荣，轩冕为深耻。永称避世人，不愧黄与绮。回首总角时，读书共窗几。斗艺何纷纭，争胜相尔汝。有时学临池，墨汁翻素�。俄然已老苍，白发垂两耳。蒲柳自早衰，况复伤生死。吾子幸壮甚，相见每色喜。一心徒区区，千秋托俦侣。抚事热中肠，叹息吾衰矣。
怀人诗九首 其八 明远
作者：徐枋
朝代：明
体裁：古风

遥遥城北郭，中有草玄亭。无心作解嘲，憔悴形神并。闭门在穷巷，俯仰非世情。�性寡所谐，枯坐甘穷经。余为平生欢，屡亦遭君嗔。及余当忧虞，慰问尝殷勤。尝思具醇醪，以破我独醒。一醉豁百忧，旷然契君心。斯事虽未遂，知君良独深。年来会面难，岁序空峥嵘。临风发长啸，飒飒来秋声。
怀人诗九首 其六 闻公
作者：徐枋
朝代：明
体裁：古风

禅林有高士，简淡怀清风。僻居城北村，一钵犹屡空。萧然竹树下，窗几无尘容。近来法门侣，往往斗诤工。惟公守冲愫，卓尔宁雷同。山中有故人，高卧芙蓉峰。缅想契人外，结交比青松。凉秋试经过，策杖欢相从。
怀人诗九首 其四 髯叟
作者：徐枋
朝代：明
体裁：古风

甪里有髯叟，幽栖称隐君。生平在然诺，缓急尝殷勤。千金重心期，一言比兰薰。余年踰弱冠，宾从常如云。结交多老苍，不如髯超群。俯仰十六年，所志高秋雯。索余一豪素，价抵双南金。斯人未易期，薄俗徒纷纭。
怀友·其一
作者：徐枋
朝代：明
体裁：五言绝句

细雨寒江路，疏灯独夜舟。故山今寂寞，为访玉峰秋。
怀友·其二
作者：徐枋
朝代：明
体裁：五言绝句

风雨送君行，君行天复晴。山村烟树冷，一片夕阳明。